
Isabela Vasiliu-Scraba, Martiriul Sfântului Arsenie Boca, un adevăr 
ascuns la Centenarul sărbătorit la M-rea Brâncoveanu de la Sâmbăta 
de Sus 
Sursa: https://isabelavs2.wordpress.com/parintele-arsenie-boca/isabelavs-martiriul7-boca/ 
Motto:   “Temându-se de puternica înrâurire a lui Iisus asupra poporului, fariseii căutau 
[după vindecarea mutului îndrăcit], prin orice mijloace, să răcească entuziasmul și chiar 
să-l micșoreze pe Iisus în fața lor. Căci de ar lăsa curs liber acestor inimi și gândiri 
entuziaste, ei și-ar pierde conducerea spirituală a poporului. Se înțelege că, în dorința 
fariseilor de a-și păstra autoritatea, orice cale era bună pentru a-și îndeplini scopul, chiar 
și cea mai nedreaptă.” (Olga Greceanu, Meditații la Evanghelii, 2010, p. 107). 
  
REZUMAT DE IDEI : Mistificări istoriografice. Un scaun episcopal neocupat de „ctitorul de 
frunte al Filocaliei”. Cum să împiedici intelectualii și cohortele de tărani să-l aculte pe Sfântul de 
la Sâmbăta care „predica dumnezeiește”. Rectitorirea Mănăstirii Prislop a urmat rectitoririi 
Mânăstirii Brâncoveanu. Lagăre și închisori de exterminare unde a pătimit Starețul de la 
Sâmbăta si apoi de la Prislop. Dresații învățământului post-comunist și stupefianta lor 
credulitate. Părintele Arsenie Boca își vedea propriile suferințe viitoare. Securitatea sovietică nu 
l-a gasit vinovat. Mărturia unui elev trecut prin „Moara lui Kalușek”. Minciuni securiste văzute 
de cercetătorii de azi ca adevăr revelat.Lățirea minciunii în spusele călugărului Teofil Pârâian. 
Paradigma „Arsenie Boca – Părăian” după modelul Eliade -Culian‟ si Noica – Liicean‟ de 
promovare a „înlocuitorilor”. Uciderea în anii „80 a unui preot polonez asemănătoare cu 
schingiuirea Părintelui Arsenie Boca la 79 de ani. Mărturii în răspăr cu istoria prefabricată în 
arhivele Securității și difuzată prin pangare, prin librării și prin internet de cercetători precum 
A.N. Petcu, G. Enache, V. Manea, F. Bichir etc. 
Spusă de un călugăr bătrân (Pantelimon Munteanu înregistrat în 2007 la Mănăstirea 
Ghighiu) care avea mare evlavie la faimosul stareț de la Sâmbăta de Sus), povestea morţii 
martirice a ieromonahului Arsenie Boca am putut-o citi în vara anului 2010 pe scribd 
(paginile 7 si 8 din documentul : Pe urmele unui sfânt : Arsenie Boca, 74 de pagini, postat pe 
Apr., 29, 2009 de 
utilizatorultileavitali4761 ; https://www.scribd.com/document/14759732/Despre-Parintele-
Arsenie-Boca ; același document de 74 de pagini se poate citi din noiembrie 2012 și pe 
pagina de internet, https://invitatielaortodoxie.files.wordpress.com/2012/11/pe-urmele-unui-
sfant-despre-parintele-arsenie-boca.pdf ). În mod curios, în nici unul dintre cele trei volume 
ale Părintelui Arsenie Boca îngrijite între 2004 și 2008 de P.S. Daniil Stoenescu (Cărarea 
împărăţiei, Deva, 2004 şi 2006; “Cuvinte vii”, Deva, 2006; Biserica de la Drăgănescu –
“Capela Sixtină” a ortodoxiei româneşti, Deva, 2005), nici în volumul “Episcop Daniil – 
Părintele Arsenie” (Deva, 2008, cuprinzând si manuscrise inedite de la Sinaia) nu este 
menţionată moartea martirică a Sfântului Ardealului de care au vorbit Părintele 
Pantelimon (de la Ghighiu) stareța Mănăstirii Bic (județul Sălaj) și preotul Petru 
Vamvulescu de la Sibiu. 
După 23 august 1944 arestat fără a i se putea pune în cârcă nici o infracțiune, întâi de 
Siguranță apoi de Securitatea (înființată de Ana Pauker) care „dorea cu orice preț să-l 
poată acuza de legionarism, dar n-au reușit” (pr. N. Streza, Mărturii despre Părintele 
Arsenie Boca, Editrura Credința strămoșească, 2009, p. 427), protosinghelului Arsenie 
Boca nu i s-a putut înscena nicicând un proces juridic prin care să fie condamnat cu 
ajutorul unor martori schingiuiți, cum s-a tot procedat după „crucificarea României” la 
Yalta (vezi volumul „de răsunet internațional” cu acest titlu scris de avocatul Nicolae 
Baciu și apărut în 1984 în Occident, tradus în engleză, Sell-out to Stalin. The tragic error of 
Churchill and Roosevelt, franceză L‟Europe de l‟Est trahie et vendue și germană Verraten und 
verkauft, 1985, iar după 1990 și în România, Yalta și crucificarea României, volum urmat 
de Agonia României. 1944-1948. Dosarele secrete acuza, ediția I-a Ion Dumitru-Verlag, 
Muenchen,1988 în care apar completări la primul său volum, reeditat în 1997 de Ed. 
Saeculum I.O., București). 
Părintele Arsenie (care prevăzuse cutremurul din 1940, bombardarea Bucureştilor din 
aprilie 1944 si instaurarea comunismului : „Nu va trece multă vreme până când vor intra 
secera și ciocanul în țară și nu vor ieși aproape jumătate de veac”) a fost prima oară dus la 
Siguranță în toamna anului 1944 după o slujbă ținută de el la Sălişte, apoi, spre sfârșitul 
aceluiași an, a fost interogat după o slujbă de la M-rea Bistrița (jud. Vâlcea) . In acea 
perioadă faimosul stareț de la Sâmbăta de Sus era ades invitat de preoții parohi să țină 
predici pentru întărirea credinței sătenilor. La vremea ocupării României de către armata 
sovietică, – perioadă care a coincis cu impunerea „regimului comunist al Anei Pauker” 
(apud. Virgil Ierunca, A. P. fiind agentă sovietică distinsă de Stalin cu gradul de colonel) 
prin teroare polițienescă, șantaj și fraudarea alegerilor -, s-au succedat aproape an de an 
„reținerile preventive” si anchetările Părintelui văzător cu duhul (care avea rugăciunea 
inimii, apud. Ileana, Princess of Romania, I live again, Rinehart& Comp., New York, 
1952 ; tradusă și publicată în România după 40 de ani) întâi de „Brigada mobilă”. 
Incadrată în Siguranță dar acționând independent, fiind nucleul viitoarei Securități, 
„Brigada mobilă” era condusă de Al. Nikolski/ Nicolau/ Boris Grunberg. La Brașov 
organizația represivă era coordonată de Josif Kaloușek, un fost contabil apropiat al lui 
Vasile Luca, unul dintre cei cu care Ana Pauger și Teohari Georgescu (/Burah Tescovici) 
au înființat în 1948 Securitatea dirijată de la Moscova de NKVD/KGB prin directorul 
Pantiușa Bodnarenko și adjunctul său, Al. Nicolski (1915-1992). 
După „vânzarea României” (apud. N. Baciu) la Yalta în februarie 1945, urmată de 
înlăturarea generalului N. Rădescu, starețul Arsenie Boca -despre care profesorul 
Stăniloae scria în prefața volumului al III-lea al Filocaliei (Sibiu, 1947) că a „reînviat cu 
viața și propăvăduirea duhul Filocaliei în viața religioasă a poporului nostru”-, a mai fost 
arestat în luna iulie a anului 1945, când înlocuitor la Sâmbăta de Sus i-a fost ieromonahul 
Serafim Popescu. Intr-una din declarațiile date cu acel prilej, Părintele ieromonah 
Arsenie Boca își descrie „misiunea majoră” de propăvăduitor a „sfințirii omului care să 
aibă pacea lui Dumnezeu în sine absolut în orice împrejurări s-ar afla în viață” (23 iulie 
1945). 
Hărțuirea concomitentă cu instaurarea terorii polițienești a regimului așa-zis „popular” 
impus de Moscova – dictatură responsabilă „pentru crima colectivă și permanentă 
săvârșită împotriva întregii națiuni” (vezi Șerban Papacostea, Crima regimului comunist, în 
Revista „22”, Anul XVIII, Nr. 8/885, 20-26 febr. 2007, p. 15) -, îl făcuse pe Mitropolitul 
Nicolae Bălan să dea pe 14 august 1945 dispoziție ieromonahului Serafim Popescu 
(locțiitor de stareț) ca Părintele Arsenie Boca „să nu părăsească sub nici un motiv incinta 
sfintei Mănăstiri”, să nu spovedească și să nu țină slujbe, ca să nu se mai adune mulțimea 
obișnuită de credincioși. Abia pe 15 octombrie 1945 mitropolitul ridică interdicțiile 
privitoare la mărturisiri și la slujbele preoțești („predica dumnezeiește. Nu te mai săturai 
ascultându-l”, spunea Telu Oancea din satul Breaza, Făgăraș), dar menține opreliștea de a 
părăsi mănăstirea (pr. N. Streza, Mărturii despre Părintele Arsenie Boca, 2009, p. 429). 
În vara anului următor, Sfântul Ardealului a fost anchetat de Iosif Kalouşek după acea 
predică din 20 iulie 1946 în care spusese că “lupii vor fi sfâşiaţi de către oile atacate”, în 
sensul că Păstorul cel bun (Iisus Hristos) îi va ajuta pe oamenii credincioşi (oile sale) să 
scape de lupii atacatori. Este anul în care Valeriu Gafencu, cel care va fi supranumit 
„Sfântul închisorilor” îi face pe furiș o vizită la Mănăstirea Brâncoveanu, iar apoi îl invită 
printr-o scrisoare (expediată pe19 mai 1946) să le vorbească într-o duminică celor cca 70 
de deținuți politici care deși fuseseră amnistiați nu au fost și eliberați, fiind puși la muncă 
în lagărul de la Galda. După tipărirea primului volum al Filocaliei, „ctitorul de frunte 
al Filocaliei românești”, o duce lui Valeriu Gafencu la Galda, spunându-i că dedicația pe 
care și-o dorește pe volum i-a „scris-o în inima lui”(ierom.Arsenie Boca). Pe 13 iunie 1946 
faimosul stareț de la Sâmbăta dăruise deja preotului Nistor din Brașov primele patru 
capitole din Cărarea Împărăției. Cartea mai fusese copiată la Mănăstirea Brâncoveanu de 
Serafim Popescu, fapt ce a făcut azi posibilă confruntarea acelorași texte publicate de 
editori diferiți, cu rezultate diferite (vezi înregistrarea mea de la Sesiunea de comunicări a 
Universității „1 decembrie 1918” din Alba Iulia, postată pe 
youtube,https://www.youtube.com/watch?v=w0O_gLroSCk ). 
Despre anii de după cel de-al doilea război mondial, Antonie Plămădeală își amintea în 
2002 cum a „trăit la Sâmbăta cu adevărat sentimente ca în primele zile ale 
creștinismului”, într-o vreme când „lumea avea o mare credință și o mare evlavie la 
Părintele Arsenie Boca” (Mitropolit Plămădeală) si când comanda „să fie compromis” 
(col. Ghe. Crăciun, în Dosarul de urmările operativă nr. 564) nu avusese suficiente 
mijloace și destul timp pentru a da rezultatele din ziua de azi. Erau vremurile în care 
stareţul de la Mânăstirea Brâncoveanu devenise “mentorul spiritual al întregii 
Transilvanii şi chiar dincolo de hotarele munţilor” (apud. Mitropolit Antonie 
Plămădeală). Poetul Lucian Blaga exprimase plastic aceeași idee, spunându-i la Sibiu 
faimosului predicator că „poartă o căciulă mare cât Ardealul”. În legătură cu întâlnirea 
dintre renumitul duhovnic de la Sâmbăta și marele filozof devenit profesor la 
Universitatea Cluj aflată în refugiu la Sibiu, Părintele Nichifor Todor din Sibiu relata 
următoarele, desigur după apariția în 1942 a volumului Poziția d-lui Lucian Blaga față de 
creștinism și ortodoxie : „unde Stăniloae l-a înțepat cu venin pe Lucian Blaga, Părintele 
Arsenie Boca l-a uns cu mir”. 
Spre a împiedica să să adune miile de oameni să-i asculte predicile, Iosif Kalouşek din 
Brigada Mobilă (nucleul viitoarei Securități) îl arestează în 7 mai 1948 (de vinerea 
Izvorului), când nu se terminaseră Sfintele Paşti, sărbătoare la care a fost prezent la M-
rea Brâncoveanu și „părintele Stăniloaie și o mulțime de tineri, cei mai mulți…studenți. La 
sfârșitul Slujbei Învierii, Părintele a citit o rugăciune de dezlegare. Finalul acestei 
rugăciuni a fost mișcător până la lacrimi, mai ales când Părintele a rostit cu ochii plini de 
lacrimi : Iartă-i Doamne! Toți cei prezenți plângeau, gândindu-se poate că acesta e 
momentul solemn al despărțirii Părintelui de Mănăstirea Sâmbăta.” (vol. Alte mărturii 
despre Părintele Arsenie Boca, Ed. Agaton, Făgăraș, 2008, p.11). 
Închis și torturat la Brașov (vezi amintirile preotului Ioan Comșa care a fost închis în 
aceiași perioadă cu Părintele 
Arsenie,http://apostolatintarafagarasului.blogspot.ro/2011/11/parintele-arsenie-boca-si-
evanghelia.html ) dar și la Făgăraș, elevii de liceu arestați după faimosul stareț de la 
Sâmbăta au putut citi pe pereții unei celule cuvinte de îmbărbătare scrijelite de Părintele 
Arsenie Boca (apud. Victor Roșca, Moara lui Kalusek). După schingiuiri atroce noaptea în 
timp ce deținuții cu care împărțea camera dormeau : („cineva a intrat tiptil…și cu o mână 
l-a tras de picior, iar cu cealaltă i-a făcut semn să tacă…Spre ziuă…am distins mersul 
târâș al unui schilodit între pașii indesați ai gardienilor care-l cărau de subțiori”. cf. Victor 
Roșca, op. cit.), starețul Arsenie Boca a dat vreo șase declarații în aproximativ trei luni (de 
la începutul lunii mai până prin luna august, după o mărturie care semnalează prezența 
ierom. Arsenie Boca la 1 septembrie 1948 în mânăstire). Conținutul declarațiilor nu a 
interesat organele represive, întrucât îndiferent ce scria arestatul, Kaloușek urmărea să-i 
fabrice postura de „căpetenie” politică si „dirijor spiritual” al opozanților ocupației rusești 
„care a făcut atâta rău” (notă informativă din 16 dec. 1948, cf. Părintele Arsenie Boca în 
Arhivele Securității, Sibiu, 2013, p.181). Despre acea perioadă Mitropolitul Antonie 
Plămădeală a scris (în cunoștință de cauză) că “toţi cei care au participat la cursurile de 
spiritualitate creştină din anii 1946-1948 (care alcătuiesc Cărarea Împărăției, 1995), ştiu că 
Părintele Arsenie n-a îndemnat la rezistenţa armată”. 
Abuzivele arestări ale faimosului predicator pe care-l aprecia în mod special, l-au 
determinat pe Mitropolitul Nicolae Bălan să-l mute de la Sâmbăta de Sus la Mânăstirea 
Prislop pe 22 noiembrie 1948, cu prilejul unui periplu pe la diferite lăcașuri mănăstirești 
din Ardeal. Vorbind în Aula Patriarhiei pe 5 iunie 1998, Mitropolitul Clujului şi al 
Feleacului a zis cu fermitate: “ştiu eu cu siguranţă că Patriarhul Iustinian se gândea să-l 
cheme pe Părintele ieromonah Arsenie Boca la treapta arhieriei. Dar…Arsenie Boca a fost 
arestat si dus în lagăre de muncă forţată” (Î.P.S. Bartolomeu Anania). 
În volumul lui Victor Roșca, Moara lui Kalușek. Începutul represiunii comuniste (Ed. Curtea 
Veche, București, 2007, pp. 87-94) autorul amintește și el că „în 1948 Patriarhia Română 
avansase numele ieromonahului Arsenie Boca pentru a fi titularizat episcop [adevăr 
istoric atestat în 1998 de mitropolitul Bartolomeu Anania]… Ministerul Cultelor a cerut 
informații… și …în locul deciziei de numire în scaunul episcopal, s-a hotărât imediata lui 
arestare. Un preot cu atâta autoritate și cu așa o puternică influență asupra masei de 
credincioși trebuia scos repede din biserică și întemnițat… O acuzație foarte gravă era 
faptul că dăduse viață… și făcuse din așezământul monahal brâncovenesc de la poalele 
Munților Făgăraș un centru de spiritualitate creștină…   În ultimii doi ani, însăși prezența 
lui în mijlocul satelor din Țara Făgărașului devenise… o sfidare la acțiunea de sovietizare” 
(Victor Roșca, Moara lui Kalușek, 2007, p. 94.  La punctul 34 dintr-o directivă – găsită în 
Polonia și la STASI din RDG, emisă de NKVD/KGB la Moscova pe 2 iunie 1947 în 
documentul K-AA/CC 113, publicat prima dată în 1981 în ziarul polonez „Novi Dzienic”, 
iar după 1991 în ziare din România, cuprinsă și de istoricul Gh. Buzatu în 
volumul Războiul mondial al spionilor, Iași, 1991 -, se preconiza ca „activitatea cultural 
educativă să fie astfel dirijată încât să rezulte o antipatie generală împotriva bisericii”. 
Asemenea directivă se pare că este în vigoare și astăzi, dacă ne gândim la articolele 
cripto-comuniștilor care ponegresc biserica ortodoxă și militează pentru scoaterea orelor 
de religie din școli). 
Iată puținele informații pe care le-am găsit despre pătimirea Părintelui Arsenie Boca, 
starețul de la Mânăstirea Brâncoveanu care și-a pus o amprentă de neșters asupra 
locurilor nu numai prin „mișcarea religioasă pe care a trezit-o în jurul Mânăstirii de la 
Sâmbăta de Sus, pe cele mai autentice baze ale tradiției ortodoxe și cu mijloacele celei 
mai curate duhovnicii” (cum scria în ziua Înălțării Domnului 1947 la București profesorul 
Staniloae în „Cuvântul înainte” al celei de-a doua ediții a Filocaliei, vol. I, Sibiu, având un 
desen al Părintelui Arsenie Boca pe copertă), ci și înființând atelierul cu „cea mai 
importantă școală de pictură din țară”, care și-a continuat activitatea după mutarea la 
Prislop a fondatorului ei. (Prin 1981, o expozițiile cu icoanele pictate la M-rea 
Brâncoveanu a fost organizată peste graniță, vezi amintirile despre Calvarul Mitropolitului 
Nicolae Mladin, în rev. „Formula As”, nr. 1088 din 2013, URL http://www.formula-
as.ro/2013/1088/spiritualitate-39/pe-urmele-parintelui-arsenie-boca-calvarul-mitropolitului-
nicolae-mladin-16929 ). 
“Mişcarea de reînviere duhovnicească de la Sâmbăta” îi trezește entuziasmul teologului 
Nichifor Crainic care fusese si profesor universitar de mistică: “Ce vreme înălţătoare când 
toată ţara lui Avram Iancu se mişca în pelerinaj, cântând cu zăpada până la piept, spre 
Sâmbăta de Sus, ctitoria voievodului martir Constantin Brâncoveanu!”. Dar 
academicianul Nichifor Crainic fusese și directorul „Gândirii”, una dintre cele mai de 
seamă reviste de cultură din interbelic la care au colaborat, din 1921 până la desființarea 
revistei, mari nume ale culturii românești în perioada ei de maximă înflorire: Lucian 
Blaga, N. Crainic, Al. Busuioceanu, N. I. Herescu, D. Stăniloae, Vasile Băncilă, Dan Botta, 
Vasile Voiculescu, Gheorghe Vrabie, Ion Pillat, Tudor Vianu, Mircea Eliade, Emilian 
Vasilescu, Al. Marcu, Ovidiu Papadima, George Gregorian, Ioan Coman, N. Crevedia, 
Bazil Munteanu, Radu Gyr, Petru P. Ionescu, dr. Nicolae Roșu, Ion Marin Sadoveanu, 
Sergiu Grossu, Aron Cotruș, Dragoș Protopopescu, Gib. I. Mihăilescu, Gherghinescu 
Vania, D. Caracostea, Vintilă Horia, Stefan Baciu, Zorica Lațcu, Victor Papilian, etc 
(despre revista „Gândirea” și despre „gândirismul” lui Crainic a vorbit poetul Radu Gyr în 
1969, vezi Isabela Vasiliu-Scraba, Radu Gyr despre falsificarea istoriei literare la „acrobatul” 
George Călinescu, URL https://isabelavs2.wordpress.com/articole/isabelavs-crainicgandirea/). 
Într-una din declarațiile date de teologul Nichifor Crainic, el spunea că ieromonahul 
Arsenie Boca este total apolitic și că „avea legături cu toți preoții și profesorii de teologie 
din Sibiu și în special cu profesorul Dumitru Stăniloae cu care traducea împreună o 
voluminoasă colecție de cărți de teologie ce poartă numele generic de Filocalia” 
(N.Crainic, pe 11 oct. 1955 în vol.: Părintele Arsenie Boca, obiectivul „Bratu”, Cluj, 2009, 
p.45). Lucrul în echipă la traducerea Filocaliei era bine cunoscut la vremea aceea, fiind 
confirmat de următorul pasaj dintr-o scrisoare (confiscată de Securitate) trimisă pe 6 
iulie 1950 de părintele Cleopa: „Mila Domnului să vă plătească dragostea și sârguința care 
ați depus la scrierea Filocaliei, împreună cu Păr. Prof. Dr. Dumitru Stăniloae, că ați dat la 
lumină acest tezaur mistic și ascetic al Sfinților Părinți” (Părintele Arsenie Boca în Arhivele 
Securității, vol. II, Sibiu, 2014, p.642). 
Entuziasmat de reînvierea duhovniceasă de la Sâmbăta de Sus fusese însuși profesorul 
Dumitru Stăniloae care i-a dedicat Sfântului Ardealului cel de-a treilea volum 
al Filocaliei cu următoarele cuvinte scrise la București pe 6 ianuarie 1948: „Prea 
Cucerniciei Sale Părintelui Ieromomah Arsenie, care a reinviat, cu viața și cu propăvăduirea, 
duhul Filocaliei în viața religioasă a poporului nostru” . Această dedicație a fost cenzurată la 
toate succesivele reeditări dinainte și de după 1990. Dedicația către Părintele Arsenie 
Boca lipsește din volumul III scos în 2009 de Humanitas care a cenzurat în 1995 și 
dedicația către profesorul Nae Ionescu pe care Noica o scrisese pe teza sa de 
doctorat Schită pentru istoria lui Cum e cu putință ceva nou (1940, a doua ediție în 1995). 
Întrebarea pe care Vasile Andru o formulase într-un mail din 12 ianuarie 2015 : „Cine, 
concret, cenzurează ?” își află lesne răspunsul la citirea numelui editurii și a îngrijitorilor 
volumelor Filocaliei care nu reproduc nici coperta primei ediții desenată de Părintele 
Arsenie Boca, nici prefețele scrise de traducătorul Stăniloae (vezi Isabela Vasiliu-
Scraba, Parintele Arsenie Boca, Zorica Lațcu si Nichifor Crainic în culisele traducerii primei 
jumătăți a Filocaliei, on-line https://isabelavs2.wordpress.com/parintele-arsenie-boca/isabelavs-
tradufilocalia5/ ) între 1946 și 1948 și nici dedicația volumului al III-lea. 
Dintr-o inadmisibilă (și poate chiar intenționată) „scăpare”, numele fondatorului 
atelierului de icoane de la Mănăstirea Brâncoveanu de la Sâmbăta de Sus nu apare trecut 
nici pe pagina de internet a Mânăstirii Brâncoveanu si nici în Ghidul mănăstirilor din 
România tipărit de Editura Sophia din București (2010, p. 192). Date despre inițierea 
atelierului (începând cu data de 6 febr. 1940) se pot afla doar în cartea preotului N. 
Streza în care au fost fotocopiate rândurile scrise (la Academia Teologică din Sibiu) de 
către diaconul Boca Zian pe 19 aprilie 1940 către mitropolitul Nicolae Bălan : „în urma 
binecuvântării Înalt Prea Sfinției Voastre de-a lua tonsura monahală la Mânăstirea 
Brâncoveanu și de a deschide atelierul de icoane, cu duhovnicească smerenie Vă rog să 
binevoiți a-mi aproba ultimele cheltuieli în legătură cu aceasta, în sumă de 32000 lei…” 
(pr. Nicolae Streza, Mărturii despre Părintele Arsenie Boca, Ed. „Credința strămoșască”, 
2009, p. 420). 
Dar contribuția starețului Arsenie Boca nu se rezumă la înființarea atelierului de pictură. 
El a lucrat substanțial la refacerea si înfrumusețarea Mănăstirii prin amenajarea artistică 
a   parcului din jurul bisericuței, pe care a pictat-o unde se necesita. Iar toate acestea le-a 
făcut în circa zece ani petrecuți la Sâmbăta de Sus unde a fost tuns în monahism pe „3 
mai 1940 cu ocazia Praznicului Izvorului Tămăduirii din Săptămâna Luminată, în cadrul 
unei Sfinte Liturghii solemne, de către Mitropolitul Nicolae Bălan, înconjurat de un sobor 
de preoți și mulțime de credincioși” (op. cit., p. 412) si unde pe 10 aprilie 1942 a fost 
hirotonit preot monah si tot atunci „instituit ca Duhovnic și Stareț al Mănăstirii 
Brâncoveanu” (ibid.). O primă restaurare a micii biserici fusese făcută tot prin grija 
Mitropolitului Bălan în perioada 1927- 1936 (vezi poza din vol. Părintele Arsenie 
Boca, Omul, zidire de mare preț, Ed. „Credința strămoșască”, 2009, p. 171), când pictor 
bisericesc a fost Zahiu Raiciu care a pictat și biserica Galata de la Iași. 
Arestat la Râmnicul Vâlcii (eliberat de la București pe 28 iulie 1945), ieromonahul 
Arsenie notează pe 23 iulie 1945 că înainte de a doua venire a lui Hristos, căderea din 
creștinism va fi prin căderea din iubirea de oameni, că ateismul va pustii inima oamenilor 
„de iubirea lui Hristos”. Negația împărăției lui Dumnezeu și a nemuririi, a învierii lui 
Hristos „va tinde să cuprindă tot Pământul” (părintele Arsenie Boca). Tot încercând a 
găsi un motiv mai serios de arestare, autoritățile comuniste i-au trimis odată un securist 
să-i spună la spovedanie că „a omorât un rus”. Părintele i-a răspuns: „Mă, dacă tu l-ai 
omorât, și tu vei muri.” Episodul este povestit de pr. Ioan Ciungara din Copăcel, căruia 
(prin anii șaptezeci) Părintele Arsenie Boca i-a explicat următoarele : „dacă îi spuneam că 
bine a făcut că l-a omorât, că uite, suntem sub stăpânirea lor, imediat mă aresta. Dar dacă 
i-am spus că și tu vei muri, el nu și-a dat seama, pentru că muritori suntem toți. Astfel n-a 
avut cum să mă prindă în acest cuvânt meșteșugit” (Alte mărturii despre Părintele Arsenie 
Boca, vol. III, 2008, p. 24). 
In temniță fiind, academicianul Nichifor Crainic (scos din Academie împreună cu acad. 
Lucian Blaga, acad. Gh. Brătianu si mulți alți scriitori și istorici români, vezi Paradigme ale 
devierii. Tardive lovituri date dușmanului de clasă, în vol. Isabela Vasiliu-
Scraba,Contextualizări. Elemente pentru o topologie a prezentului, Ed. Star Tipp, 2002, ISBN 
973-8134-24-2, pp.137-144) mai scria în declarația din 11 octombrie 1955 că starețul de la 
Sâmbăta de Sus a „desfășurat o mare activitate pastorală, cu răsunet adânc, atât în 
rândurile țărănimii cât și a intelectualilor”. 
La data arestătii sale din 7 mai 1948 mânăstirea Brâncoveanu era încă în reconstrucție : 
„Sfântul Părinte Arsenie era de multe ori obosit deoarece muncea foarte mult și fizic 
scoțând pietre din râu” (Sora Aurica Tinca, în vol. Mărturii din Țara Făgărașului despre 
părintele Arsenie Boca, Ed. Agaton, Făgăraș, 2004, p. 108 ; în Autobiografia pe care o 
redactează în arest pe 23 iulie 1945, ieromonahul Arsenie scrie că în primii doi ani s-a 
ocupat de gospodărie, fiind primul si singurul călugăr la M-rea Brâncoveanu, că apoi s-a 
călugărit Serafim Popescu pe care-l rugase să primească preoția. „Așa au început slujbele 
la Mănăstire”. In iarna 1941-1942 s-au trezit cu o „avalanșă de oameni de toate vârstele si 
treptele” sociale, astfel că „s-a văzut silit” să primească si el preoția în primăvara anului 
1942. Despre „avalanșa de oameni” trebuie să-i fi povestit prin scrisori și rudele lui 
Cioran, tatăl (protopop) și fratele său care a voit să se călugărească dar a fost convins de 
Emil Cioran să nu facă acest pas. In periada pariziană, când a scris Noaptea de Sânziene, 
Mircea Eliade îl amintește de faimosul stareț de la Sâmbăta în personajul călugărului 
Anisie care se ocupa cu grădinăritul ; despre romanul scris de Eliade între 1949 și 1955 
vezi și https://www.youtube.com/watch?v=V8Pndr70irk ). 
Ieromonahul Arsenie Boca a conceput (după model athonit) înfrumusețarea 
împrejurimilor mănăstirii printr-o minunată grădină (vezi poza din 1946 în vol. Părintele 
Arsenie Boca, Omul, zidire de mare preț, Ed. „Credința strămoșească”, 2009, p. 164) 
impresionând – chiar după mutarea sa la Prislop-, vizitatorii străini aduși de 
Mitropolitului Nicolae Bălan la Sâmbăta de Sus, după cum am citit dintr-o scrisoare de 
mulțumire adresată de un vizitator englez postată pe pagina de internet a Mânăstirii 
Brâncoveanu, unde era adăugată si informația (manipulatoare, desigur) că la data 
respectivei vizite era și tânărul Teofil Părăian călugăr pe acolo. 
Ca un prim bilanț al persecuției la care a fost supus „cel mai faimos călugăr român” (din 
vremea succesului Asociației bucureștene „Rugul Aprins” si a pelerinajelor la Mănăstirea 
Vladimirești de lângă Tecuci) reținem arestul între 17 iulie –28 iulie 1945 de la Râmnicul 
Vâlcei ocazie cu care a fost dus si la București, urmat de anchetarea prelungită vreo trei 
luni din 7 mai până prin august 1948, arestare „scurtată” de Florin Bichir (membru 
C.N.S.A.S.) la „o lună si jumătate”, cum apare trecut și în Wikipedia românească, 
enciclopedie on-line confiscată de o mafie cu interese ascunse, dar vădit anti-românești 
(vezi Isabela Vasiliu-Scraba, Wikipedia.rocitită printre rânduri, text în ediția tipărită pe 
hârtie a revistei „Vatra Veche”, Târgul Mureș, 2/2014, pp. 46-50, 
sauhttp://www.isabelavs.go.ro/Articole/IsabelaVS-WIKIPEDIAro19.htm ). 
Înjumătățirea perioadei când a fost anchetat de Kaloușek din mai până în iunie nu 
corespunde cu mărturia unui tânăr arestat în 1948 fără să fi comis nici o infracțiune și 
ținut în regim de exterminare vreme de 13 ani de zile. La Siguranța din Brașov elevul Luca 
Călvărăsan (1925-2010) primeste la sfârșitul lunii iulie 1948 din mâncarea starețului 
Arsenie Boca pe care acesta avea voie s-o împartă „si la cei din beciul Siguranței”. Elevul 
consemnează peste ani că n-a îndrăznit să-l abordeze atunci „din cauza gardianului”, dar 
prezența starețului de la Mănăstirea Brâncoveanu i-a „făcut bine în plan sufletesc” (vezi 
L. Călvărășan, Istoria în lacrimi, vol.I-II, Sibiu, Ed. Bucura, 1998, online 
la http://www.fericiticeiprigoniti.net/arsenie-boca/1433-parintele-arsenie-mangaietorul-
flamanzilor-din-temnita ; semnificativă în această pagină de internet este ascunderea morții 
martirice a Sfântului Arsenie Boca și puținătatea memoriilor de închisoare consultate -
numai două-, știut fiind că publicarea unor asemenea documente a fost absolut interzisă 
în comunism. Fizicianul G. Manu spusese celor care vor supraviețui temniței comuniste 
următoarele cuvinte: „Dacă nu scrii, să știi că nu comuniștii ne-au ucis, ci voi care nu 
spuneți ce am trăit noi aici”). 
Pe când obișnuia să meargă și el în pelerinaj la Sâmbăta să-l asculte pe Sfântul Ardealului 
care „predica dumnezeiește”, profesorul Dumitru Stăniloae scrisese că Părintele Arsenie 
Boca „a fost un fenomen unic în istoria monahismului românesc, adică o personalitate de o 
înaltă statură monahală, cum n-a mai avut Biserica noastră Ortodoxă Română”. După 
mutarea la Prislop, în februarie 1949 Patriarhul Iustinian îl trimite pe Sfântul Ardealului 
să cerceteze cinci mânăstiri de călugărițe greco-catolice, misiune în urma căreia Părintele 
a scris un referat pe 17 iunie 1949 (din păcate publicat în revista „Studii teologice” după 
mai bine de jumătate de secol în formă cenzurată). 
Între 1948 și 1952, inspector general al Direcției Penitenciarelor din M.A.I. a fost 
colonelul Zeller (implicat în „experimentul” de la Pitești exportat de sovietici doar în 
România, apud. Ion Varlam, Pseudo-România. Conspirarea deconspirării, București, 2004). 
Prin Decretul 6/14 ianuarie 1950 s-a hotărât întemnițarea (fără hotărâre judecătorească a 
celor care defăimează regimul si celor eliberați din detenții care necesită un surplus de 
reeducare) de la 6 luni la 2 ani cu prelungiri în lagărul de la Canalul Dunăre-Marea 
Neagră doar în baza deciziilor Direcției de Cercetări Penale condusă de Mișu Dulgheru 
(/Dulberger, fost anchetator în „Brigada mobilă”), avându-l ca locțiitor din 1948 până în 
1952 pe Samuel Antoniu/ Antonovici (vezi Lista cu cadrele Securității alcătuită în 2006 de 
Armand Goșu, Stejărel Olaru, etc.). De la Prislop, Părintele Arsenie Boca a fost arestat 
(fără nici un mandat, cum scrie maica Zamfira în memoriile sale către episcopia Aradului 
și către Patriarhie) de zece securiști la 4 dimineața pe 16 ianuarie 1951, anchetat, bătut și 
supus regimului de exterminare de la Canalul morții („Drumul fără pulbere”, proslăvit de 
scriitorul Petru Dumitriu care a „împrumutat” – fără trimiterea necesară la sursă – titlul 
murdarei sale scrieri din poezia Cântecul Dunării a marelui poet Nichifor Crainic, vezi rev. 
„Gândirea”, Serie nouă, Anul VII, Nr. 4-5/1998). Lipsirea de libertate a cumulat 14 luni 
de zile, până pe 25 martie 1952, dată la care a revenit la Prislop cu o hârtie de eliberare de 
la Direcția unităților de muncă pe care era trecută ziua de 17martie 1952. 
Anul imediat următor, din Mănăstirea Prislop (găsită în ruină si reclădită, dotată cu 
clopote, pictată și practic rectitorită), Părintele Arsenie Boca este „reținut preventiv” de 
Rusalii (7 iunie 1953), după ce fusese arestat Givulescu Cornel (1893-1969), profesor de 
muzică psaltică la Conservatorul din Cluj care a fost întemnițat între 26 mai 1953 și 4 
iulie 1955 pe motiv de lecturi antroposofice. Părintele Arsenie Boca îi făcuse o vizită la 
Cluj si „scenarita” securiștilor din conducerea acestui aparat represiv a găsit prilej să 
invoce pericolul răsturnării regimului comunist prin învățăturile steineriene, diferite de 
doctrina totalitarismului comunist care întemnițase, schingiuia în anchete și tortura în 
închisori prin bătaie, foame și frig milioane de români din țară și din provinciile 
incorporate în URSS. „Opisul de documente” (publicate în 2014 de Editura Agnos din 
Sibiu în parteneriat cu Consiliul Național pentru Studierea Arhivelor Securității) în cel 
de-al doilea volum (Părintele Arsenie Boca în Arhivele Securității. Prislop 1950-1959) 
cuprinde puține informații despre urmărirea membrilor „organizației contrarevoluționare 
antropozofice” care spuneau despre Părintele Arsenie Boca ce spunea mai toată lumea de 
un vreo zece ani, anume că are darul vederii în duh (al clarviziunii). 
Documentele care să ateste arestarea „preventivă” de Rusalii în 1953 au fost îndepărtate 
din arhivistica contrafăcută în vederea manipulării. După opinia unui comentator 
(„teodor”), dosarele Părintelui Arsenie Boca ar fi folosite de cercetătorul Florin Duțu ca 
„adevăruri revelate”(cu referire la vol. : Și cărțile au fost deschise, 2013). Acest mod de 
folosire se poate însă constata la absolut toți cercetătorii de arhive securiste ajunse la 
C.N.S.A.S., fără nici cea mai mică excepție, ceea ce explică de ce „s-a lățit minciuna 
aceasta că Părintele Arsenie a murit, nu mucenicește, ci de boală și bătrânețe” (pr. Petru 
Vamvulescu, Viața lui Arsenie Boca, Ed. Artemis, București, 2014, pp.9-10). La o anchetă, 
un bătăuș securist i-a spus unui deținut politic următoarele cuvinte care i s-au întipărit 
fidel în memorie, cu atât mai fidel cu cât sinistrele profeții securiste s-au adeverit prin 
întreaga tevatură post-comunistă făcută în jurul unor declarații de anchetă lovite de 
nulitate datorită metodelor bestiale prin care au fost obținute: „vă vom obliga – prin 
metodele noastre – să declarați numai ce vrem noi. Aceste declarații smulse cu cleștele 
înroșit în foc LE VOM PĂSTRA ca mărturii, ca acte de ARHIVĂ, după care se va scrie 
istoria…Noi creem istoria așa cum ne convine…Voi o veți scrie cu mâinile voastre așa 
cum…noi am imaginat-o în dosarele ticluite de noi” (1995, Octavian Voinea, Masacrarea 
studențimii române la Pitești, Aiud, Gherla, etc.). Pentru a zdruncina cât de puțin 
credulitatea cercetătorilor care tot redau conținutul unor declarații îndosariate și păstrate 
de Securitate, le recomandăm să mediteze asupra următorului pasaj : „m-au trimis în 
camera de tortură fără ochelari, ca să văd ghioagele de lovit, cleștii de smuls unghii, sângele 
de pe pereți și toate instrumentele de caznă pe care le aveau…M-au pus la rotisor : legat cu 
capul în jos și cu picioarele în sus și mi-au lovit la tălpi până am leșinat. Apoi dădeau cu apă 
și o luau de la capăt. Si asta a durat zile întregi. În pauze mă aruncau la subsol și peste mine 
aruncau câteva găleți cu apă rece ca ghiața. M-au bătut apoi cu sârme groase, de la ceafă 
până la tălpi. Eu pierdusem noțiunea timpului…Au trecut zile și zile și nu vroiam decât să 
mor, să scap de tortură. Într-o zi mi-au adus actul de punere sub acuzare și mi-au spus că, 
dacă nu semnez, tortura va continua. Am semnat tot ce-au vrut” (cap. Canalul Dunăre – 
Marea Neagră, mărturia lui Costache Caragață, în vol. : Fabian Seiche, Martiri și 
mărturisitori români din secolul XX. Închisorile comuniste din România, Ed. Agaton, Făgăraș, 
2014, ediția II-a, p.570 ; spre deosebire de multe alte fișe de martiri, extrem de 
neinteresante si nedocumentate sunt în această carte puținele pagini despre Părintele 
Arsenie Boca). 
In volumele cu mărturii ale celor care l-au cunoscut pe Sfântul Arsenie Boca (publicate de 
Ion Cișmileanu la Editura Agaton din Făgăraș) este menționată acestă întemnițare din 
1953 care nu are lăsată vreo piesă doveditoare la dosar. Amănuntul arestării Părintelui 
Arsenie Boca a fost reținut cu fidelitate de un pelerin venit la Mănăstirea Prislop de 
Rusalii, fiindcă în aceeași zi de sărbătoare îi născuse nevasta. În „opisul de documente” 
găsim doar informația că în luna iulie 1955 Părintele Arsenie Boca era din nou la Prislop, 
neparticipând la slujbe. De altfel, si după experiența lagărului de exterminare de la 
Canalul Dunăre-Marea Neagră, Părintele Arsenie Boca a ales votul tăcerii, neținând 
predici și nevorbind decât în scris cu maicile de la Prislop. 
In anul desființării Mănăstirii Vladimirești, când trupe de peste douăsute de Securiști 
condusi de generalul N.K.V.D. Boris Grumberg alias Nicolski (/Alexandru Nicolau) 
arestează 340 de măicuțe aflate la Mănăstirea Vladimiresti de lângă Tecuci, Părintele 
Arsenie Boca este din nou „arestat preventiv”. Dar nu pe 11 noiembrie, cum scrie Adrian 
N. Petcu, luându-se după data ștampilei Procuraturii Militare din Timișoara (Părintele 
Arsenie Boca în arhivele Securității, vol. II, Sibiu, 2014, p.672), ci în septembrie 1955, prin 
tortură obținându-se 9 declarații, 6 în septembrie : pe 21, pe 26, pe 27, pe 28, pe 29 și pe 
30 sept. și 3 declarații în octombrie, pe 1, pe 3 și pe 5oct). 
O altă greșală a acestui cercetător C.N.S.A.S. (căruia nu-i trece prin cap să refacă istoria 
prin citirea în paralel a memorialisticii foștilor deținuți politic sau a altor izvoare diferite 
de cele oferite de tabăra foștilor torționari) a rezultat dintr-o neatentă citire a foilor 
îndosariate: Adrian Nicolae Petcu a sărit peste cuvântul „preventiv” (A. N. Petcu, Părintele 
Arsenie Boca în percepția poliției politice din România, postat pe 29 sept. 2014 
pe http://www.mărturisitorii.ro). Cu ceva mai multă atenție, el n-ar fi scris că Părintele 
Arsenie Boca a fost „condamnat șase luni”, când în realitate Părintele a fost „deținut 
preventiv”. Unui anchetator venit de la „centru”, arestatul Liviu Brânzaș îi atrăgea atenția 
(în 1951-1952) asupra maghiarei vorbită de anchetatorii de la Oradea : „Nu ați observat 
dumneavoastră cine sunt cei care anchetează aici și ce limbă vorbesc ?” (pr. Liviu 
Brânzaș, Jurnal din închisoare : Raza din catacombă, București, 2001, p. 64 ; recomandăm 
citirea -cu același discernământ cu care sunt parcurse scrierile „informative” ale lui V. 
Tismăneanu (fiul stalinistului L. Tismăneanu din garda veche a Anei Pauker) -, 
următoarelor scrieri „informative” : Neagu Cosma, Mari crime împotriva națiunii române. 
Contribuția unor minorități naționale la bolșevizarea României, 1995 și Radu 
Teodoru,România ca o pradă, Ed. Lucman, 2005). 
Duhovnicul de la Prislop a fost în 1955 închis prin prelungiri ale Mandatului de arestare 
preventivă valabil 2 luni, emis la patru zile după arestare. Din al doilea volum Părintele 
Arsenie Boca în arhiva Securității (Sibiu, Ed. Agnos, 2014, 47 lei) se constată că pe 
formularul completat după arestarea din 20 sept. 1955 nu scrie că ar fi fost arestat, ci 
„prevenit în ziua de 20 IX 1955” (la p. 692). Schingiuit în diverse locuri de detenție 
neîncălzite iarna (Timișoara, Jilava, Ocnele Mari, Oradea) din 20 septembrie 1955 până 
pe 7 aprilie1956, Părintele Arsenie Boca a contractat probabil tuberculoza menționată în 
4 februarie 1964 de informatorul Iulian Nicoară din Sibiu, care specificase că din cauza 
tuberculozei „medicii i-au interzis postul” acestui călugăr riguros, „exagerat în pretențiile 
de viață curată”. 
Din dosarele de urmărire publicate disproporționat de luxos și de costisitor pentru 
gunoiul pe care-l conțin (murdării cu un grad foarte ridicat de „toxicitate spirituală”, cum 
spunea monahul Moise Iorgovan) mai aflăm că informatorul „Tâmplaru” consemnase 
într-o notă cum Părintele i-a spus în 1984 că „a fost cercetat și de securitatea sovietică, 
dar nu a fost găsit vinovat” (vezi Părintele Arsenie Boca – un om mai presus de oameni, 
Editura Agaton, Făgăraș, 2011, p.18). 
De toate anchetările și arestările fără motiv ale Părintelui Arsenie Boca este greu de aflat, 
căci dosarele lui de urmărire au fost cu siguranță „periate” de dovezile multor abuzuri ale 
unui stat polițienesc menținut 45 de ani prin „încarcerarea în masă a populației, cu 
prioritate a elitelor politice, intelectuale, economice, ecleziastice, militare și țărănești – 
într-un cuvânt, din toate sferele de activitate” (vezi articolul istoricului Șerban 
Papacostea din febr. 2007 intitulat Crima regimului comunist).     Referitor la arestările 
abuzive care nu apar consemnate în dosarele contrafăcute de securiști, o maică povestea 
de arestarea Părintelui în 1959, cu prilejul desființării Mânăstirii de la Prislop, când 
Părintele Arsenie Boca avea niște coaste rupte în urma unei căderi. 
La Mănăstirea Prislop (redeschisă în 1976 prin grija Patriarhului Justinian), Părintele 
îndemnase măicuțele să „pună perdele la ferestre”, să se mai ferească de securiștii care-l 
urmăresc în permanență : „Eu când pornesc din București și ei pornesc, ajung înaintea 
mea aici” (maica Marina Lupu, stareța Mînăstirii Bic din jud. Sălaj, în vol. : Alte mărturii 
despre Părintele Arsenie Boca, 2008, p.45). 
Pentru rezultatele submediocre ale cercetării de arhivă, demn de semnalat ne pare faptul 
că cei care au consultat dosarele de Securitate ale Părintelui Arsenie Boca nu si-au pus în 
mod serios problema clarificării perioadelor de detenție. În volume cu pretenții așa-zis 
„academice” (scoase de George Enache, Adrian Nicolae Petcu sau Vasile Manea din 2009 
încoace) arestările Părintelui Arsenie Boca sînt imprecis amintite, ca ceva secundar. Dar 
încă și mai gravă credem că este problema credibilitățiidocumentelor din ultimul dosar 
numărând 20 de file.   Lipsa de dubiu asupra veridicității informațiilor îndosariate a 
ruinat în acest caz întregul efort al cercetătorilor preocupați să redea cât mai fidel 
paginile oferite de cei care i-au pricinuit Părintelui Arsenie Boca moartea martirică. 
Spinoasa problemă a credibilității trebuia pusă mai ales la citirea documentelor care 
atestă, vezi Doamne, „scoaterea de sub urmărire”. 
Unica grijă a cercetătorilor a fost să numere din 7 octombrie (data așa-zisei încetări a 
urmăririi și prigoanei securiste) până în 28 noiembrie (data morții, prevăzută dinainte de 
1983 când s-a sfințit Biserica de la Drăgănescu) durata a „două luni” de „suferință la pat”, 
pornind de la informația (poate reală, dar nu în mod obligatoriu reală) că Părintele 
Arsenie nu s-a sculat din pat și n-a discutat cu securistul din Sinaia care l-a vizitat pe 29 
septembrie și care a scris că l-a găsit bolnav la pat. 
Convinși de „adevărul revelat” al documentului din 7 octombrie 1989, toți cercetătorii 
oficiali interesați de mărturii legate de viața și pătimirile Sfântului Arsenie Boca au 
desconsiderat la unison relatarea din toamna anului 2007 de la Ghighiu a călugărului 
Pantelimon Munteanu care, având (împreună cu părintele Dometie) mare evlavie la 
Sfântul Arsenie Boca, au presimțit că Sfântul Părinte e pe moarte, zăbovind cam o 
săptămână la Sinaia până ce li s-a spus că „a murit Părintele”, constatând apoi pe 4 
decembrie 1989 la înmormântare semnele schingiuirii securiste din care i s-a tras 
Părintelui Arsenie moartea (vezi paginile 7 si 8 din documentul : Pe urmele unui sfânt : 
Arsenie Boca, 74 de pagini, care se poate citi din noiembrie 2012 
din ;https://invitatielaortodoxie.files.wordpress.com/2012/11/pe-urmele-unui-sfant-despre-
parintele-arsenie-boca.pdf ; pasajul l-am trecut în art. : Isabela Vasiliu-Scraba, Moartea 
martirică a Părintelui Arsenie Boca – un adevăr ascuns la Centenarul sărbătorit la Mănăstirea 
Brâncoveanu, pe hârtie în rev. „Asachi”, Piatra Neamț, decembrie 2010, p.6 ; precum și în 
rev. „Argeș”, Pitești, octombrie 2010, tot pe suport de hârtie). 
În legătură cu finalul vieții „celui mai mare duhovnic român din secolul XX” care fără nici 
o vină a suportat iadul anchetărilor, temnițelor comuniste și a Canalului Morții, 
semnificativă este apariția unui volumaș cu evidente intenții de deformare a adevărului la 
un an după tipărirea în două reviste a articolului meu despre ascunderea adevărului 
privitor la moartea martirică a Părintelui Arsenie Boca. În 2011 o editură din Ploiești 
publica într-o cărțulie (de 94 pg.) câteva articole din „Formula As”   în care „mărturia 
Părintelui Pantelimon” era „cosmetizată”, lipsind din ea exact acel pasaj copiat de mine 
de pe scribd (paginile 7 si 8 din documentul :Pe urmele unui sfânt : Arsenie Boca, 74 de 
pagini, postat pe Apr., 29, 2009 de 
utilizatorul tileavitali4761 ;https://www.scribd.com/document/14759732/Despre-Parintele-
Arsenie-Boca ), pasaj citat în articolul apărut în octombrie 2010 în revista „Argeș” apoi în 
decembrie 2010 în revista „Asachi”. Volumașul de 6 lei intens distribuit prin librării și 
pangare are ca titlu :Părintele Arsenie Boca : Mărturia părintelui Pantelimon (Editura 
Cristimpuri, Ploiești). 
Î.P.S. Serafim Joantă, Mitropolitul Germaniei, Europei Centrale și de Nord, spunea că 
„urmărirea Părintelui Arsenie Boca a fost încheiată doar cu o lună înainte de moartea sa, 
deși, din cauza unei paralizii, n-a mai putut ieși din casă în ultimii doi ani ai vieții” (Fost-
am om trimis de Dumnezeu, Ed. Agnos, Sibiu, 2012, p. 20).   Documentele de securitate ce 
„atestează”, vezi-Doamne, „scoaterea de sub urmărire” cu „o lună înainte de moartea sa” 
au fost cu grijă puse la îndemâna unor cercetători C.N.S.A.S. de o stupefiantă credulitate. 
Documentul „cheie” (citat peste tot) îl constituie propunerea de încheiere a urmăririi 
scrisă de Cocârlea Constantin pe 29 septembrie 1989. Spre a părea cât mai convingător 
așa -zisul dezinteres oficial al poliției politice, documentul-cheie este precedat de note ale 
aceluiași maior de la Securitatea din Sinaia în care Părintele este prezentat ca țintuit la pat 
si în imposibilitate de a se deplasa în decursul anilor 1988 și 1989, tocmai în perioada când 
fusese văzut în 1988 la Mănăstirea Prislop (pe 17 dec. 1988 de către Preasfințitul Daniil 
Partoșanul, pe atunci preot la Prislop, vezi vol. Părintele Arsenie Boca, Sfântul Ardealului, 
Ed. Agnos, Sibiu, 2012, p. 13 ; la o slujbă de la Mănăstirea Prislop, Părintele Arsenie Boca 
ar fi vorbit –cu un an înainte de împușcarea Ceaușeștilor – despre „sfârșitul dictaturilor” 
comuniste, își amintea preotul Crăciun Oprea care în 1988 l-a văzut ultima dată pe 
Sfântul Părinte martirizat de Securitate). 
Văzut de Sfintele Paști din 1989 a fost Părintele Arsenie Boca și la Biserica din satul 
Drăgănescu, după cum aflăm de la Părintele Dumitru de la Mănăstirea Sf.Ilie din Albac. 
Dar chiar în octombrie 1989, vizitat la Sinaia de pr. Simion Tudoran, Sfântul Părinte nu l-
a primit întins pe patul chiliei sale, cum îl primise la sfârșitul lunii septembrie pe 
angajatul Securității din Sinaia. Pe Simion Tudoran, preotul care-l găzduise la București 
când la Drăgănescu se sfințea Biserica pictată de el, Părintele Arsenie Boca l-a primit în 
sufrageria vilei așezământului monahic de la Sinaia unde l-a sărutat de rămas bun, 
spunându-i în ziua de 27 oct. 1989 că este „ultima oară când se văd”. 
Varianta oficială cu așa -zisa „moarte naturală” a Părintelui Arsenie a fost difuzată și de 
nevăzătorul venerat post-mortem la Mănăstirea Brâncoveanu, loc unde a fost 
„sechestrat” prin comandă securistă Mitropolitul Nicolae Mladin ultimii săi cinci ani de 
viață (vezi Părintele Ioan Peană în rev. „Formula As”, nr. 1060/ 2013 precum și vol. : Pr. 
Ioan Peană, Părintele Arsenie Boca –duhovnicul de taină, Ed. Accent Print, 2014, pp. 161-
175). 
Arhim. Teofil Părăian, intens mediatizat ca „înlocuitor” (ca sursă indirectă de difuzare a 
multor vorbe de duh spuse de Părintele Arsenie Boca, vezi Isabela Vasiliu-
Scraba, Paradigma „Arsenie Boca-Părăian” din seria Eliade-Culian‟ și Noica-Liicean‟, în rev. 
„Acolada”, Satu Mare, nr. 10 (83) oct. 2014, p.18, 
URL https://isabelavs2.wordpress.com/articole/isabelavs-boca3paraian/ ) deși ar fi avut loc în 
mașina care se ducea la Mănăstirea Prislop la înmormântarea Părintelui Arsenie Boca 
„nu și-a arătat dorința de a merge” (Părăian), să audă și el cum „toată lumea, și preoții, și 
călugării și mirenii de la înmormântare vorbeau cu glas tare că Părintele a murit în cazne 
groaznice la care fusese supus de Securitate, pentru că prezisese lui Ceaușescu sfârșitul” 
(mărturii consemnate de Valentin Iacob în „Formula As”). 
Găselnița cu așa -zisa „moarte naturală” a fost difuzată și prin revista „Rost” din 
București, an II, nr. 20/2004, într-un articol semnat de cercetătorul Adrian Nicolae 
Petcu (care a mai răspândit-o cu diferite ocazii și nu numai în țară), după ce apăruse 
povestită de Teofil Părăian într-o anexă a unui volum de compilație apărut la Editura 
Teognost în 2002. Cu diferența că în volumul scos de editura clujană, moartea nu mai e 
pusă pe seama infarctului din februarie 1988 si a paraliziei la piciorul stâng, adică a unor 
suferințe cardio-vasculare, cum lasă de presupus notele Securității din Sinaia : „A avut 
ceva la rinichi” preciza „înlocuitorul” Părăian într-o înregistrare din 2001 făcută la 
Mănăstirea „Sub Piatră” si cuprinsă în volumul Editurii Teognost. 
După alte opinii vehiculate în 2001 de călugărul cel orb, Părintele Arsenie Boca ar fi stat 
„nouă luni la Canal” și ar fi avut multe „nereușite” (p.200) în povețele date celor care îi 
cereau sfatul (Teofil Părăian, p. 200, p.201 și p.205, în compilația lui Ioan I. Gînscă, O 
sinteză a gândirii Părintelui Arsenie Boca în 800 de capete, Editura Teognost, Cluj, 2002). Pe 
22 august 2001 „oficialul” Părăian avansase si niște acuzații pe cât de grave, pe atât de 
lipsite de fundament spre a nega smerenia Părintelui Arsenie Boca la înmormântarea 
căruia „plutea în jurul lui ca o mireasmă de mir” (Pe urmele unui sfânt, p.8). Arhim. Teofil 
Părăian și-a mai amintit în august 2001 cum Părintele Arsenie Boca i-a spus la una din 
cele două vizite făcute de el la Drăgănescu că se bucură de orice critică, dar nu și de 
criticile nedrepte. Probabil că monahul Teofil Părăian obișnuia (chiar pe când trăia 
marele duhovnic Arsenie Boca) să critice un om „foarte smerit” (pr. Crăciun Oprea în 
vol. : Părintele Arsenie Boca. Sfântul Ardealului, Ed. Agnos, Sibiu, 2012, p. 58) având darul 
vederii în duh despre care „au dat mărturie o mulțime de credincioși și el nu poate fi pus 
la îndoială” (Arhim. Prof. Vasile Prescure) că ar fi fost mândru „căutând să facă pe omul 
care știe multe”. După Sfântul Ioan Casian, cel ce a voit să pricinuiască răul „va fi 
pedepsit”, chiar dacă cel drept „n-a suferit nici un rău… din cele ce i s-au pricinuit cu rea 
intenție, „fiindcă cel drept le-a făcut să-i servească înaintării în sfințenie” (Sf. Ioan 
Casian, Convorbiri duhovnicești, trad. David Popescu, Editura Institutului Biblic si de 
Misiune a Bisericii Ortodoxe Române, Bucuresti, 2004, p. 144). 
Părintele Ioan Peană spunea într-un interviu publicat de Sânziana Pop în revista ei de 
succes (vezi Radu Mareș, Despre succes, cu afecțiune colegială, în rev. „Acolada”, satu Mare, 
anul V, nr. 10/ 2011, pp.12-13) că bine ar fi dacă ar da Domnul ca „iubirea pe care 
Părintele Arsenie o revarsă peste întreaga țară să fie răsplătită printr-o hotărâre sinodală. 
Ori va fi, ori nu va fi canonizat, Părintele Arsenie Boca este un sfânt” (vezi pr. I. Peană în 
rev. „Formula As”). Un frate Daniel înclinat spre sofistică se întreba în coada unei petiții 
de canonizare a Părintelui Arsenie Boca: „Oare sfinții se fac după părerile oamenilor? 
Sfinții se aleg prin votul nostru?” (22 mai 2008); „De ce trebuie să ne luptăm noi pentru a 
canoniza pe cineva? Dumnezeu nu e în stare să convingă? E cumva neputincios?” 
(Daniel, 2 mai 2008). Sofistica fratelui Daniel, care a semnat petiția de sanctificare doar 
ca să intre la discuții, diferă substanțial de observația înțeleaptă a unei măicuțe din 
pangarul Mănăstirii Hurezi căreia îi povestisem cum mi s-a arătat în 2012 Sfântul Părinte 
la Cheia (vezi Isabelei Vasiliu-Scraba, De vorbă cu Părintele Arsenie Boca în Pangarul 
Mănăstirii Cheia, on-linehttps://isabelavs2.wordpress.com/parintele-arsenie-boca/isabelavs-
arseniebocapangar/ ): „Oare Sfinții Brâncoveni n-au fost sfinți și înainte de canonizare?” (3 
iulie 2014). Intr-un eseu din 1943 despre etnicitate și creștinismul ortodox românesc, 
teologul Nichifor Crainic scria că „un Constantin Brâncoveanu, decapitat împreună cu 
mândrii săi coconi, dacă n-a fost încă sanctificat, e venerat cel puțin ca un martir 
național” (vezi Transfigurarea românismului în vol. Nichifor Crainic, Teologie și filosofie. 
Publicistică, 1922-1944, Craiova, 2010, p. 203; despre „gândirismul” lui Crainic a vorbit 
Radu Gyr în 1969, vezi Isabela Vasiliu-Scraba, Radu Gyr despre falsificarea istoriei literare 
la „acrobatul” George Călinescu, URL https://isabelavs2.wordpress.com/articole/isabelavs-
crainicgandirea/ ). 
Dintre amintirile sale gata oricând a ieși la lumină, mediatizatul călugăr orb de la 
Mănăstirea Sâmbăta a repovestit-o pe cea în care Părintele Arsenie Boca, vizitat de el la 
Schitul Maicilor, n-a dat semn că l-ar mai fi întâlnit vreodată. O altă întâmplare (din 
aceeași categorie) era din vremea Prislopului, când Părintele Arsenie Boca [scăpat cu 
viață după 14 luni de Canalul morții „Dunăre- Marea Neagră”, unde „tortura prin muncă, 
nesomn, înfometare și bătaie a cunoscut forme de maximă bestialitate”, apud. I. 
Ianolide,Intoarcerea la Hristos, Ed. Bonifaciu, 2012, p. 326] îi expediase înapoi o scrisoare 
fără nici un răspuns, care i-a ajuns lui Părăian, spre deosebire de scrisoarea din anii 
cincizeci a Părintelui Cleopa către Părintele Arsenie confiscată de Securitate si pusă la 
dosar, sau de scrisoarea (oprită de Securitate) în care marea poetă Zorica Lațcu (fostă 
studentă a elenistului Stefan Bezdechi) îi povestea Părintelui Arsenie Boca despre primul 
ei an de călugărie la Mănăstirea Vladimirești. 
Arhimandritul cel orb venerat prin mediile universitare păstrase în memorie si anul 1949 
când Arsenie Boca (ajuns stareț la Prislop) venise într-o scurtă vizită la Sibiu și nu voise a 
sta de vorbă cu el. In mod ciudat, chiar și îmbrățișarea prietenească din 1980 – când 
Părintele Arsenie „trecuse în taină” în postul Crăciunului (P.S. Irineu Duvlea, Episcop 
vicar al Episcopiei Ortodoxe Române din America, în op. cit., p.21) pe la Mânăstirea 
Brâncoveanu unde era „închis” ostracizatul Nicolae Mladin -, nevăzătorul a reținut-o 
laolaltă cu amintirea refuzului Părintelui Arsenie de a scrie în Cartea de onoare (op. cit., 
p.47) a Mănăstirii Brâncoveanu, în care fusese îmbiat să se întoarcă doar „ca 
magazioner”  (Părinele Arsenie Boca). Acesta era unicul post disponibil în comunism 
(pentru călugărul iconar la Drăgănescu) în mânăstirea căutată prin anii patruzeci de 
foarte mulți pelerini atrași de faima predicilor ieromonahului Arsenie Boca, stareț care de 
fapt rectitorise mânăstirea unde a locuit vreme de zece ani. 
Din amintirile călugărului orb căruia Părintele Arsenie îi spusese cu ani în urmă că „nu 
toți cei din lume se prăpădesc, nici toți cei din mănăstire se mântuiesc” (ierom. Arsenie 
Boca, 1942 citat de arhim. Părăian în anexele volumului compilat de I. Gânscă, Cluj, 
2002, p.197) mai aflăm că a existat „la vechea stăreție, lângă cancelarie” (așadar în 2001 
nu mai era expus acolo) un „epitaf pictat de Părintele Arsenie, cu Adormirea Maicii 
Domnului” foarte admirat de profesorul universitar Bologa din Sibiu (T. Părăian în 
vol.Sfântul Ardealului, Ed. Agnos, Sibiu, 2012, p.50, înregistrare publicată și ca anexă în 
volumul din 2002 scos de editura clujană Teognost, dar și într-un volum de Convorbiri cu 
Arhim. T. Părăian tipărit în 2011 de Editura Andreiană din Sibiu). 
Prin aplicarea strategiei cripto-comuniste de promovare a „înlocuitorilor” – cea mai 
bătătoare la ochi fiind înlocuirea lui Mircea Eliade, „cel mai mare istoric al religiilor din 
secolul XX”, prin comunistul I.P. Culianu, fost profesor de română în Olanda (1976-1986) 
si de italiană în SUA (1988-1989), aflat pe punctul de a fi angajat ca profesor asociat de 
istoria religiilor (1990-1991) la Chicago în momentul împușcării în ceafă din 21 mai 1991, 
„înlocuire” înlesnită în mediile academice românești prin minciuni legate de o inventată 
carieră universitară în domeniul istoriei religiilor a fostului asistent de română a lui 
Noomen devenit mai apoi profesor de italiană în SUA (vezi Isabela Vasiliu-
Scraba, Micșorarea lui Eliade și gonflarea lui Culianu, în rev. „Tribuna”, Cluj-Napoca, nr. 
266/ 2013, pp. 7-8 și nr. 267 / 2013, pp. 5-6, 
sau http://www.isabelavs.go.ro/Articole/IsabelaVS-CulianuGonflat19.htm ) -, se pare că s-a 
găsit și pentru Părintele Arsenie Boca, „unul dintre cei mai mari teologi-duhovnici ai 
neamului românesc” un înlocuitor. Chiar în persoana lui Teofil Părăian (1929-2009). 
Fiindcă în vreme ce chilia Părintelui Arsenie Boca (1910- 28 nov.1989) din stăreția veche 
de la Sâmbăta e [permanent] „în lucru” (apud. Părintele Mihail de la Mânăstirea 
Brâncoveanu, iulie 2012) si nu poate fi vizitată, chilia călugărului nevăzător poartă o 
placă cu litere aurite și este oferită spre vizitare, cărțile și CD-urile lui Părăian bucurându-
se de o nelimitată răspândire. In ianuarie 2012, pangarul de la Patriarhie dospea de 
productiile lui T. Părăian în timp ce nimic legat de numele Părintelui Arsenie Boca nu 
exista acolo, la fel ca în pangarul Mănăstirii Cernica si prin alte mănăstiri (de ex cea de la 
Lacul Sărat, Buzău, în 2016). În noiembrie 2014 pangarul Mânăstirii Căldărușani n-avea 
nimic de oferit din scrierile Părintelui Arsenie Boca. Dar încă și mai stranie apare lipsa de 
indicatoare rutiere care să conducă automobiliștii către Biserica de la Drăgănescu pictată 
de faimosul predicator (vezi Isabela Vasiliu-Scraba, Miracolul Bisericii de la Drăgănescu şi 
o profeţie a Părintelui Arsenie Boca, https://isabelavs2.wordpress.com/parintele-arsenie-
boca/isabelavs-bisericadraganescu11/ sau varianta 
primă http://www.romanianstudies.org/content/2011/03/miracolul-bisericii-de-la-draganescu-si-
o-profetie-a-parintelui-arsenie-boca/ în condițiile în care alte biserici sînt indicate cu mare 
grijă pe tot cuprinsul țării. 
La Sâmbăta de Sus, poza lui Teofil Părăian tronează chiar și la izvorul făcător de minuni 
numit „al Părintelui Arsenie Boca”. În 2012 era pusă la intrare, luminată de o candelă pe 
măsuța din dreapta, în timp ce poza Sfântului Arsenie Boca era agățată de stâlp în stânga, 
alături de alte mici reproduceri de icoane larg răspândite. În 2016 ambele poze fuseseră 
plasate în stânga, cu poza lui Părăian mai la vedere si însoțită (din 2015) de îndemnul „nu 
mă furați !” de ca si cum pelerinii veniți la Izvorul Sfântului Arsenie Boca s-ar fi înghesuit, 
vezi Doamne, să fure poza „înlocuitorului”. E drept că în cazul acestui „înlocuitor” n-a 
trecut suficientă vreme spre a se vorbi de „paradigma Boca-Părăian”, cum vorbește în 
târgul Ieșilor decanul N. Gavriluță de „paradigma Eliade-Culian‟, sau la Unversitatea din 
București cum se vorbește de „modelul” Noica-Liicean‟ în timp ce prin librăriile 
bucureștene aproape că nu se mai difuzează (oct. 2014) nici o carte de filozofie scrisă de 
Noica sau de istoria religiilor scrisă de Mircea Eliade. Să nu scadă interesul (cultivat în 
mediile universitare post-decembriste) pentru „înlocuitori”. 
Supărat că Părintele Arsenie Boca nu a avut o părere bună despre el și nu l-a băgat în 
seamă după cum și-ar fi dorit, Teofil Părăian „nu i-a fost admirator” (T.P., 22 aug. 2001). 
Aceasta nu l-a împiedicat însă a prelua spre difuzare cât mai multe cuvinte duhovnicești 
ale Părintelui Arsenie Boca ceea ce a înlesnit mediatizarea laolaltă nu numai în filmulețe 
video postate pe internet, dar și în poze manipulatoare unde sînt prezentate simultan 
fotografii ale orbului si ale Sfântului Arsenie Boca (vezi vol. Părintele Arsenie Boca. Sfântul 
Ardealului, pp. 33-51 ). 
P.S. Daniil Partoșanul îl descrie pe Sfântul Părinte ca pe un om în prezența căruia „îl 
simțeai pe Hristos trăind și vorbind în Părintele Arsenie… este un lucru extraordinar, în 
viața noastră, în viața oamenilor, să întâlnim un sfânt” (ibidem, p.16). În cuvinte similare 
îl amintește și părintele Serafim Bădilă de la Mănăstirea Cășiel: „Fața îi strălucea de nu te 
puteai uita la dânsul, așa îi radia fața de lumină. Era îndumnezeit…din câți oameni am 
cunoscut, unul mai plin de Duh Sfânt nu am întâlnit…Eu îl consider unul dintre cei mai 
mari sfinți care i-a dat România… multă nădejde a dat oamenilor Părintele Arsenie și în 
viață și prin cărțile care i-au rămas și prin îndrăzneala să se roage lui Dumnezeu pentru 
noi. Printre alți mulți sfinți știuți și neștiuți, canonizați și necanonizați de Sinod, dar 
canonizați de Dumnezeu și de popor, este printre cei din frunte și Părintele Arsenie” (Alte 
mărturii despre Părintele Arsenie Boca, 2008, pp. 12-14). La Biserica din satul Drăgănescu 
în 1983 (când Părintele hărțuit de Securitate era în etate de 73 de ani) Bogdan Juncu îl 
percepe ca cel mai frumos om pe care l-a văzut în viață, „cu o frumusețe în adâncul lui 
care emana în afara lui și se completa cu frumusețea chipului său și a structurii lui de om. 
Era ceva, pentru mine, om de lume, era peste așteptările mele de a vedea, de a întâlni. 
Extraordinar de frumos ! Și avea niște ochi Sfântul Părinte… Distanța dinte mine și 
Sfântul era de o jumătate de metru, deci l-am văzut foarte bine. Si…nu mă mai săturam 
privindu-i ochii, care…dacă-i vezi o dată, nu-i mai poți uita niciodată” (ing. Bogdan 
Juncu, în vol. Părintele Arsenie Boca. Sfântul Ardealului, p. 112). 
După o mărturie a arhim. Paisie Tinca (n.1931) de la Sâmbăta de Sus, Părintele Arsenie 
Boca (pe când era stareț la Mânăstirea Brâncoveanu) a curățat izvorul făcător de minuni 
„care era plin de frunze și murdar” (vezi vol. : Fost-am om trimis de Dumnezeu, Sibiu, Ed. 
Agnos, 2012, p.155), și a făcut din acel izvor aflat la cca 2 km de mănăstire locul unde 
obișnuia să se roage izolat de mulțimea de oameni care veneau la Mânăstire, apa 
devenind „sfințită de rugăciunile Părintelui Arsenie” (vezi Mărturii din Țara Făgarașului…, 
Ed. Agaton, Făgăraș, 2004, p. 74 ). 
Si în această privință părerea nevăzătorului Părăian (ajuns călugăr la Sâmbăta de Sus 
după mutarea la Prislop a Părintelui Arsenie Boca) diferă substanțial. Fostul stareț 
Arsenie Boca doar ar fi văzut izvorul semnalat de un frate de la mănăstire : „s-a dus 
Părintele la izvor și a văzut că e apă bună. Ani și ani izvorul acesta a rămas așa, fără să se 
îngrijească cineva să facă acolo niște bănci și o masă. Acestea le-a făcut Părintele Efrem. 
Nu el personal, ci a angajat niște oameni” (T. Părăian în vol. : I. Gînscă, O sinteză a 
gândirii Părintelui Arsenie Boca în 800 de capete, Cluj, 2002, p. 210). 
Într-o conversație cu Mitropolitul Antonie Plămădeală, Teofil Părăian și-a amintit scene 
din copilăria proprie când bunica-i zicea „hingher (/„horeriu”) și mișel”, un vecin fiind de 
părere că „nu-i botezat bine” : „pe ăsta să-l duci la popă, să-i mai citească ceva, că nu i-a 
zis toate” (vezi Teofil Părăian în vol. Părintele Arsenie Boca. Sfântul Ardealului, Ed. Agnos, 
Sibiu, 2012, p.40). La Mănăstirea „Sub Piatră” mediatizatul nevăzător a mai povestit că 
Părintele Arsenie Boca (prevăzându-i probabil viitoarea postură de „înlocuitor”) îl 
întrebase în 1942 dacă i-a venit vreodată în minte să omoare un om. 
Despre săvârșirea din viață a Părintelui Arsenie Boca, Teofil Părăian spusese că a fost o 
moarte naturală (din cauza rinichilor) și că în general „la 79 de ani, nu se mai pune 
problema din ce pricină ai murit. Mori, că moare lumea la 79 de ani si mai devreme” 
(Părăian citat de I. Gînscă în rev. „Discobolul”, Anul XIII, Nr. 154-155-156, oct.-nov.-dec. 
2010, p.274). Dacă nevăzătorul s-ar fi dus la înmormântarea Părintelui Arsenie Boca, 
probabil ar fi auzit ce spunea lumea despre uciderea pe care însuși Sfântul Arsenie o 
prevăzuse: „eu am să mor martir”, zisese limpede. 
Parohul Bisericii din satul Drăgănescu (întemnițat și el de organele de represiune fără 
nici o vină în 1952 si dus la Coloniile Galeș, Valea Neagră, Onești, Borzești șI la Canalul 
Morții) nu s-a temut pe 4 decembrie 1989, să spună că Părintele Arsenie Boca „a murit 
martir” (vezi Mărturii din Țara Făgărașului despre Arsenie Boca, Ed. Agaton, Făgăraș, 2004, 
p.116; unul dintre bătăușii care i-au cauzat moartea martirică se pare că a avut remușcări, 
după spusele unei nepoate de-a securistului trimis să-l schingiuiască în noiembrie 1989). 
Alături de călugărul Pantelimon Munteanu (de la M-rea Ghighiu, ieromonah căruia noua 
stareță îi interzisese în 2008 să sjujească și chiar să intre în altar, și care mai apoi avea să 
fie mutat „disciplinar” la M-rea Turnu într-o construcție lipsită de fundație) și de stareța 
Mănăstirii Bic, sau de preotul Petre Vamvulescu, preotul paroh de la Drăgănescu a fost 
unul dintre cei care au avut curajul să vorbească despre schingiuirea la 79 de ani a 
Părintelui Arsenie, pe care securiștii bătăuși l-au lăsat apoi să moară la Sinaia 
amenințându-le pe maicile de acolo să nu spună nimic dacă vor să nu-i urmeze (vezi și 
volumul de mărturii editat de Romeo Petrașciuc sub titlul Părintele Arsenie Boca: „Fost-am 
om trimis de Dumnezeu”, Sibiu, Editura Agnos, 
2012,https://fr.scribd.com/doc/123632180/2012-PARINTELE-ARSENIE-BOCA-FOST-AM-
OM-TRIMIS-DE-DUMNEZEU , precum și în volumul preotului P. Vamvulescu, Minunile 
lui Arsenie Boca, Ed. Artemis, București, 2014, p. 51). 
În dosarul de urmărire, pe una din foi era consemnat că Părintele Arsenie Boca ar fi 
suferit din februarie 1988 de „paralizie facială si la piciorul stâng” (vezi nota scrisă la 
Sinaia de Cocârlea), paralizie care l-ar fi țintuit la pat, dar care nu l-a împiedicat să ajungă 
iarna la Prislop în 1988 si primăvara la Drăgănescu în 1989. 
De pictura celei ce urma să devină faimoasa biserică din satul Drăgănescu (vezi albumul : 
Părintele Arsenie Boca, Biserica de la Drăgănescu – „Capela Sixtină” a Ortodoxiei Românești, 
ediție îngrijită de Episcop dr. Daniil Stoenescu, Deva, 2005), Părintele Arsenie Boca s-a 
ocupat între 1968 și 1988, perioadă încrustată în lemnul troiței din curtea Bisericii. Se 
pare că securiștii n-au fost suficient de prudenți ca să pună informațiile lor de la dosar în 
acord cu realitatea bine cunoscută în satul unde Sfântul Arsenie Boca a pictat vreme de 
douăzeci de ani. „Duhurile întunericului stăpânesc acum pe oameni, dar nu vă temeți, 
Hristos e aproape, cercetează lumea” a spus ieromonahul Gherasim Iscu, unul dintre 
sfinții care și-au dat duhul după gratiile închisorii comuniste de la Târgu-Ocna (vezi Ioan 
Ianolide, Intoarcerea la Hristos, Ed. Bonifaciu, 2012). 
Cu un temei numai de el știut, Florian Bichir, membru C.N.S.A.S, prezintă inversat date 
despre Părintele Arsenie Boca furnizate Securității pe 4 iunie 1989 (când „nedeplasabilul” 
Părinte Arsenie Boca se deplasase la Comarnic, la domiciliul informatorului „Tâmplaru”), 
pentru ca apoi să insereze o notă din 10 aprilie 1989 (evident contrafăcută de maiorul 
Cocârlea de la Sinaia, poate chiar cu cele mai bune intenții) din care rezultă 
imposibilitatea de deplasare a Părintelui care ar fi suferit de o paralizie la piciorul stâng. 
Dacă pe 10 aprilie 1989 Părintele era așa de bolnav cum apare descris în dosarul de 
Securitate (cu „paralizie facială si la piciorul stâng” din februarie 1988, apud. maior 
Cocârlea), cum de i-a trecut paralizia atât de brusc încât în aceiași lună Părinte Arsenie 
Boca a ajuns la Drăgănescu pe 30 aprilie 1989 (în Duminica Paștelui, cînd a fost pălmuit 
de Elena Ceaușescu pentru că nu s-a arătat de acord cu dărâmarea bisericii pictată de el, 
vezi Isabela Vasiliu-Scraba, Miracolul Bisericii de la Drăgănescu și o profeție a Părintelui 
Arsenie Boca URL https://isabelavs2.wordpress.com/parintele-arsenie-boca/isabelavs-
bisericadraganescu11/ ). 
Prezența Părintelui Arsenie Boca la Biserica din Drăgănescu în mai 1989 este confirmată 
de spusele unui vizitator al său din acea perioadă, Părintele Dumitru de la 
Mănăstirea Sf.Ilie din Albac (vezi Mărturii din țara Făgărașului despre Părintele Arsenie 
Boca, Ed. Agaton, Făgăraș, 2004, p.34). Înainte de a se duce de Sfânta Sărbătoare a 
Paștilor la Drăgănescu, „paralizatul” Părinte Arsenie Boca făcuse între 18 si 25 mai 1989 
drumul de la Sinaia la Comarnic spre a-i desena tâmplarului Gheorghe Vâlcea modelele 
sculpturii comandate de el pentru așezământul monahal pe care-l ctitorise la Sinaia. 
Părintele Nicodim de la M-rea Prislop îi arătase preotului Crăciun Oprea din Cinciș în 
vara anului 1989 crucea pentru mormântul Părintelui Arsenie pe care acesta comandase 
a se încrusta 1910-1989. Văzându-l în putere, tâmplarul care a executat lucrarea s-a mirat 
când Părintele a precizat : „1989, nici o secundă din 1990 !” . Mărturia despre „crucea de 
lemn pe care Părintele pusese să i se cioplească data morții cu șase luni înainte de a muri” 
este trecută într-un volum din 2012 (Părintele Arsenie Boca, Sfântul Ardealului, Ed. Agnos, 
Sibiu, 2012, p. 58). 
Maica Zamfira, căruia ieromonahul Arsenie Boca i-a fost „părinte duhovnicesc” (Sofian 
Boghiu) scrisese că Părintele Arsenie „avea darul rugăciunii, își vedea propriul viitor, 
suferințele și arestarea, dar nu se tulbura prea tare”. Stia că va muri martir și că moartea i 
se va trage de la o femeie (academiciana cu liceul pe puncte, Elena Ceaușescu), prevăzând 
că „în vreme ce Nicolae Ceaușescu va pleca din țară, va pierde, la scurtă vreme, 
conducerea ei, că soții Ceaușescu vor fi uciși la câteva săptămâni după ce va fi el însuși 
omorât”. Fiind convins că „rugăciunile și mijlocirile sfinților sînt ascultate și bineprimite 
de Dumnezeu”, arhimandritul Sofian Boghiu (unul dintre cei 17 nevinovații arestați în 
1958 în așa-zisa organizație contra-revoluționară a „Rugului aprins”) accentuase 
„bunătatea inimii si sfințenia vieții Părintelui Arsenie Boca”, scos fără nici un motiv din 
preoţie în 1959. 
„Reținut” si interogat de Securitate trebuie să mai fi fost Părintele Arsenie Boca si când 
urma să fie sfințită (de ziua Sfintei Parascheva) frumoasa biserică din Bogata Olteană 
(unde fresca interioară fusese pictată de el în vreo șapte veri, începând din 1961). Atunci, 
în 1967, preotul Spiridon Cândea (parohul bisericii) a fost arestat, după cum aflăm din 
acea selecție a Dosarului de Securitate al lui Emil Cioran tipărită la Iași în 2010 (vezi la p. 
242 declarația lui Aurel Cioran despre pr. Spiridon Cândea, vizitat în anii 1966-1967, 
declarație smulsă de Securitate exact la vremea când exilații Emil Cioran și Mircea Eliade 
erau insistent învitați în România, minciunile oficiale ocultând prigoana religioasă și 
rearestarea preoților, de ex. Spiridon Cândea și Ioan Iovan; ultimul fiind în 1966 din nou 
judecat si condamnat la doi ani după ce mai fusese arestat din 29 martie 1955 până în 
1964 ca duhovnic al Mânăstirii Vladimirești, prima mănăstire desființată de comuniști). 
Ca să nu se adune lumea care îl venera ca pe un sfânt, Părintele Arsenie Boca a fost oprit 
în 2 octombrie 1983 să vină la sfințiirea Bisericii din Drăgănescu, de pictarea căreia s-a 
apucat după ce Securitatea s-a îndeletnicit cu distrugerea cu lovituri de ciocan a picturii 
interioare de la Biserica Bogata Olteană sub pretextul că în zidurile bisericii ar fi fost 
ascunse scrieri ilegale. 
De-a lungul a patruzecisicinci de ani petrecuți într-un regim de teroare polițienească în 
care ateismul era obligatoriu, Părintele Arsenie Boca n-a lipsit nici o secundă din 
„vizorul” tartorilor responsabili cu întemnițările, înfricoșarea populației pașnice și cu 
manipularea conștiințelor prin licee, universități și pe căile mass-mediei. După un sfert de 
veac de la căderea comunismului, în vreme ce minunile martirizatului călugăr iconar 
Arsenie Boca umplu din ce în ce mai multe volume de mărturii, ateismul reîncepe a fi 
propagat pe unde radio și prin instituții de învățământ și de cercetare. Despre comunism 
și înlăturarea acestuia prin „răzmelița sinucigașă din decembrie 1989” (apud. Mircea 
Sandu Ciobanu, vezi Isabela Vasiliu-Scraba, Poet la vremea lui Ahab. Poezii incifrate de 
Mircea [Sandu] Ciobanu și salvatoarea neînțelegere a criticului Marian Popa, on-
line https://isabelavs2.wordpress.com/articole/isabelavs-ciobanu10mirceapoezii/ ), părintele 
duhovnic Paisie Olteanu spusese că doar capul balaurului [comunist] a fost tăiat, fiindcă 
„veninul a rămas răspândit în lume prin coada balaurului”. În octombrie 2014 mi-a fost 
dat să aud (cu totul întâmplător) reclama pe care și-o face postul de radio ProFM. 
Difuzată obsesional (ca orice reclamă), spre a fi cât mai bine reținută de cei mici cărora li 
se adresează, reclama ProFM prezintă un școlar care glumește aidoma unui cripto-
comunist bătrân, susținând că i-ar place ora de religie pentru că „îl adoarme”. 
Nici stufosul reportaj al „pelerinului” de la micul Institut de Istoria Religiilor (găzduit în 
două încăperi arareori locuite ale Casei Academiei, o sală mai la vedere înscripționată 
„Culianu”, și alta „Eliade” în care fondul „Mircea Eliade” a fost scormonit spre a se 
fructifica din el prezența lui Culianu chiar și cu modestele lui compuneri literare de 
tinerețe precum romanul Râul Selenei) nu se depărtează de ateismul propagat odinioară 
prin Academia Ștefan Gheorghiu (condusă de Leonte Răutu, tatăl directoarei Colegiului 
Noua Europa, Anca (/Răutu) Oroveanu care i-a oferit lui Mirel Bănică bursele de studiu 
în străinătate). Nicăieri în cele 450 de pagini ale cărții sale despre pelerinajele religioase 
nu și-ar găsi locul spusa Părintelui Arsenie Boca după care oamenii nu sînt „născuți de 
timp ci de veșnicie. Așa se face că avem într-o fărâmă de țărână și celălalt tărâm. Deși 
trăim o vreme îmbrăcați de lumea aceasta, totuși ni se întâmplă clipe când fratele vis și 
sora moarte ne dă târcoale și ne despică făptura în două” (Sfântul Arsenie Boca). 
Esența ateistă a jurnalului de pelerin apărut la Polirom în 2014 a ieșit involuntar la iveală 
pe 30 mai 2014 la Bookfest chiar prin simpla prezentare „cu sintagmele lui Marx” (vezi 
Blogul lui Donkeypapuas) a cărții Nevoia de miracol. Fenomenul pelerinajelor în România 
contemporană (Iași, Polirom, 2014) de către Andrei Oișteanu, nepotul stalinistului Leonte 
Răutu. Lucrul s-a datorat probabil și faptului că sociologia religiilor practicată de autor 
(în Wikipedia.ro el apare ca „sociolog al religiilor”) șchiopătă la partea „teoretică”, unde nu 
depășește nivelul broșurilor de popularizare. E drept că nici focalizarea curiozității de 
„pelerin religios” a salariatului Mirel Bănică nu a săltat vreme de patru ani deasupra 
prafului drumului pe care înainta coada de pelerini. În drumul său către Mănăstirea 
Prislop reprezentantul mărunțelului Institut (condus interimar de A. Pleșu) s-a arătat mai 
fascinat de persoanele supraponderale întâlnite la coadă decât de ceea ce singur scrie că 
ar fi o „tradiție mitizată, imperfect cunoscută”. Cu prejudecata „clarității și obiectivității” 
studierii științifice a faptului religios, specialistul în biserica ortodoxă a Institutului 
înființat în 2008 (vezi nota a 5-a din Isabela Vasiliu-Scraba, Un fals filosof al religiilor -
Andrei Pleșu- despre unul autentic: Mircea Eliade , 
URLhttp://isabelavs.go.ro/Articole/IsabelaVS-PlesuEliade10.htm ) explică „nevoia de miracol” 
prin cauze sociale precum dependența de TV și dorința de „socializare” a pelerinilor cu 
pensii minuscule, săraci și singuri în garsoniere „de la etajul zece” (Mirel Bănică). 
Deplângând „lipsa în România a sociologiei religiilor” pelerinul în interes de serviciu dă 
de înțeles că sociologia religiilor s-ar îndeletnici cu „tipurile mentale de fundamentalism”, 
după exemplul directorului său preocupat în comunism de tipurile „mentale” ale 
recitatorilor lui Eminescu la Cântarea României. M. Bănică descrie tipologia unor 
pelerini la mormântul Părintelui Arsenie Boca în felul următor: pelerinii grăsuni „nu 
iubesc mersul pe jos”, deși omul ar fi „natural dotat pentru migrație” (M.B). Auto-convins 
că în pelerinaje contează „fundamentalismul”, salariatul fostului șef al tineretului 
comunist din Institutul de Istoria Artei (vezi amintirile unui fost coleg de facultate 
în Scrisoarea lui Bata Marianov http://www.romanianstudies.org/content/2013/02/marea-
pacaleala-scrisoarea-lui-bata-marianov-catre-sorin-iliesiu/ ) militează cot la cot cu directorul 
său Andrei Pleșu împotriva predării religiei în școli. În opinia lui Mirel Bănică 
„radicalizarea cu nuanțe fundamentalist militante” ar fi adusă cu sine de „valența de cod 
simbolic a sacrului” (vezi Mirel Bănică, Pelerinul de autocar și viitorul ortodoxiei, în Revista 
„22”, ediția scrisă a revistei apărută în 14 dec. 2010 ; articolul ne pare ilustrativ pentru 
nivelul tratării și pentru orizontul ideatic al autorului preocupat – pe linie de serviciu – 
de pelerinajele din România. Volumul său din 2014 intitulat Nevoia de miracol a fost 
recomandat studenților de la Universitatea ieșeană pe 13 oct. 2014, cu o zi înaintea 
pelerinajului la Sfânta Parascheva de însuși decanul N. Gavriluță). 
Hărţuit încontinuu de securitatea regimului totalitar ateist, întâi la Mănăstirea Sâmbăta 
de Sus, apoi la Mânăstirea Prislop, la Biserica Elefterie cel Nou – unde l-a pictat în bolta 
altarului pe pruncul Iisus în haine de pușcăriaș și la Schitul Maicilor, două decenii la 
Biserica din Drăgănescu si în final la așezământul monahal de la Sinaia, Părintele Arsenie 
Boca a fost omorât de securiștii care l-au bătut mai bestial decât obișnuiau ei să-l bată pe 
Părintele Bejan căruia abia în decembrie 1989 i-au spus că „e liber” si nu se vor mai 
atinge de el (vezi pr. Dimitrie Bejan, Vifornița cea mare, în care amintește și de 
întemnițarea Parintelui Arsenie Boca la Ocnele Mari și la Canal; Mirel Bănică a scris 
despre „fabricarea” Sfântului Arsenie Boca în Revista „22” din 14.12.2010 și s-a gândit să 
„condenseze” la durata „unui an de zile la Canal și la Ocnele Mari” toate arestările abuzive 
ale Părintelui Arsenie Boca). Falsificările menite să-i scoată bazma curată pe cei care au 
ordonat în noiembrie 1989 schingiuirea Părintelui Arsenie Boca le-am regăsit si în 
numărul omagial „Arsenie Boca” scos în 2004 de revista „Rost” a lui Claudiu Târziu, într-
un articol (al unui cercetător nespus de credul) în care documentele securiste erau 
prezentate ca revelând adevărul adevărat. 
În urma schingiuirii de la 79 de ani, Părintele văzător cu duhul s-a săvârșit pe 28 
noiembrie 1989, de ziua Cuviosului Mucenic Ştefan cel Nou, “a cărei mucenicie tocmai o 
pictase pe absida altarului din Biserica Drăgănescu”(pr. Petre Vamvulescu). Deşi sfinţilor 
li se povesteşte pătimirea pentru care au primit cunună de martiri, Î.P.S Laurenţiu Streza 
(Mitropolitul Ardealului si mai marele Comisiei de Canonizare) spunea în 2010 la 
Centenarul Părintelui Arsenie Boca organizat la Mânăstirea Brâncoveanu de la Sâmbăta 
de Sus că: “despre sfinţi, despre o personalitate [ca a Părintelui Arsenie Boca] nu ne 
interesează câte ore, de ce şi unde a fost închis”. 
Desigur, pe 25 septembrie 2010 părerea sa era menită să-mi taie mie avântul de a vorbi 
despre pătimirile de o viaţă ale Sfântului Ardealului pe care făgărăşenii îl pictează în 
biserici alături de sfinţii canonizaţi. In scurta mea interventie de la Centenarul Părintelui 
Arsenie Boca (29 sept. 1910 – 28 nov. 1989) din Aula Academiei de cultură şi religie din 
cadrul Mânăstirii Brâncoveanu de la Sâmbăta de Sus am atras atenţia asupra modului 
cum în prefaţa albumului Biserica de la Drăgănescu (Deva, 2005, p. 11-13), îngrijitorul 
volumului a trecut o declaraţie de anchetă poliţienească drept Autobiografie a Părintelui 
Arsenie, fără specificarea provenienţei, așa cum s-ar fi cuvenit (vezi 
înregistrarea http://www.youtube.com/watch?v=Zi0EOBC1HlY&list=UUgcn_JXm6-
ZMTeCidkHY0hQ ). Declarația fusese dată după arestarea ieromonahului Arsenie Boca pe 
când se afla la Mânăstirea Bistriţa (din Vâlcea) unde fusese invitat să ţină prelegeri. 
Textul Autobiografiei este postat și pe Wikipedia.ro, unde încercasem fără succes (fiind 
blocată de wikipedistul „Alexandru Tendler”=MyComp) să-i trec proveniența (vezi 
Isabela Vasiliu-Scraba, Wikipedia.ro citită printre rânduri, on-line la http://www.agero-
stuttgart.de/REVISTA-AGERO/CULTURA/Wikipedia-
ro%20citita%20printre%20randuri%20de%20IVS.htm ). 
Eliberarea ieromonahului Arsenie Boca s-a datorat în vara anului 1945 Patriarhului 
Nicodim Munteanu (decedat în condiţii suspecte la începutul anului 1948), care a 
condiţionat prezenţa preotului Burducea (Ministru al Cultelor) în Sinodul din 31 iulie 
1945 de eliberarea preoţilor arestaţi. Din păcate la Centenarul sărbătorit la Sâmbăta de 
Sus nu am reuşit să duc ideea până la capăt fiindcă am fost întreruptă cu fraza: “despre 
sfinţi, despre o personalitate [ca a Părintelui Arsenie Boca] nu ne interesează câte ore, de 
ce şi unde a fost închis” (Î.P.S Laurenţiu Streza). La Centenar, neputând vorbi despre 
„reținerile”, adică arestările preventive ale „ctitorului de frunte al Filocaliei românești” și 
nici despre perioadele de încarcerare, n-am ajuns nici la pătimirea finală din care i s-a 
tras Părintelui Arsenie Boca moartea martirică din 28 noiembrie 1989 (vezi Isabela 
Vasiliu-Scraba, Din culisele traducerii Filocaliei, în rev. „Acolada”, Satu Mare, Anul VIII, 
Nr. 7-8 (80-81), iulie-august 2014, p. 15, care se poate citi si la 
URLhttp://www.isabelavs.go.ro/Articole/IsabelaVS-TraduFilocalia5.htm ; unii cercetători 
prezintă arestările cumulat, de genul: „a fost în total închis cam doi ani”, cum – pe 3 
noiembrie 2014-, apărea pe site-ul datând din 2011 www.fericiticeiprigoniti.net/arsenie-
boca/   în articolul lui A. N. Petcu preluat din rev. „Rost”). 
In cele cinci volume de mărturii din Ţara Făgăraşului (Ed. Agaton, Făgăraş, 2004, 2005 
şi 2008, 2011, 2014),   editorul inserează povestea schingiuirii de către Securitate a 
“călugărului iconar” Arsenie Boca la 79 de ani, cu precizarea că despre moartea sa 
martirică vorbeau pe şoptite toţi cei veniţi în 4 decembrie 1989 să-l conducă la M-rea 
Prislop pe ultimul drum. Relatarea despre bătaia securistă în urma căreia a murit la 
Sinaia Sfântul Părinte Arsenie este citată din primul volumul de Mărturii din Țara 
Făgărașului…, de scriitorul Dan Lucinescu în cartea sa (binecuvântată de Bartolomeu 
Anania, Mitropolitul Clujului): „Părintele Horia, care locuia la mică distanță de părintele 
Arsenie, știa de întâlnirea pe care o avusese, cu înalte personalități, cu puțin înainte de a 
fi omorât. La întoarcerea de la acea întrevedere, mașina în care se afla a fost somată să 
oprească de către doi securiști (…) care l-au dat jos bruscându-l și băgându-l în altă 
mașină… Un caz similar s-a petrecut în Polonia unde părintele Popeiușco a fost ucis de 
doi ofițeri de securitate cu puțin timp înaintea căderii comunismului” (Dan 
Lucinescu, Părintele Arsenie Boca, un sfânt al zilelor noastre, Ed. Siaj, București, 2009, pp. 
112-113). 
Povestea morții martirice a părintelui Arsenie Boca (publicată de mine în anul 
centenarului nașterii Părintelui Arsenie Boca, în octombrie 2010 în revista „Argeș” din 
Pitești, unde am redat inregistrarea Părintelui Pantelimon Munteanu din 2007) poate fi 
citită și într-un volum al preotului Petre Vamvulescu: „El nu a murit numai din cauză că a 
fost iradiat… A fost dus în pădurea de brazi de la Sinaia şi răstignit. I-au înfricoşat şi pe 
cei ce au aflat, ca să nu spună adevărul, şi s-a lăţit minciuna aceasta, că Părintele Arsenie 
a murit nu muceniceşte, ci de boală” (pr. Petru Vamvulescu, Viata lui Arsenie Boca – Fapte 
inedite, Ed. Artemis, București, 2014). 
Iată fragmentul (cenzurat în volumele despre Părintele Arsenie Boca) din mărturia 
călugărul Pantelimon Munteanu (n. 10 nov. 1920) care a fost la Sinaia când a agonizat și 
a murit Părintele ieromonah Arsenie Boca, prorocul care a prevăzut că după moartea sa 
“ţara va lua foc” [duhovnicesc] de la Prislop: 
“ În 1989 părintele Arsenie spunea celor apropiaţi: „nu mă mai vedeţi în curând că aştia 
mă termină‟. În ultimii ani celor de la conducere le era foarte teamă de părintele Arsenie. 
Era ţinut în satul Drăgănescu iar intrările în sat erau păzite zi şi noapte de Securitate (..). 
Ultimele momente şi le-a petrecut la Sinaia. Trebuie neapărat să scrieţi asta. Am fost la el 
împreună cu parintele Dometie care a fost ţinut acolo mai mult de o săptămână. Si nu i-
au dat voie să vorbească cu el. Maica de acolo ne spunea că e la Drăgănescu. Părintele 
Arsenie avea însă un căţel mic, flocos, negru. Unde era părintele, acolo era şi căţelul. 
Când am văzut căţelul, mi-am dat seama că este acolo. În cele din urmă ni s-a spus că 
este bolnav şi că nu poate vedea pe nimeni. I se poate trimite doar un pomelnic sau o 
scrisoare… După trei zile ni s-a spus că a murit părintele. L-au adus şi era aşa cum era: 
TORTURAT şi CHINUIT. Se vedea la degete şi la faţă faptul că a fost torturat. Eu am fost 
la înmormântare şi am văzut: unghiile de la două degete îi erau pur şi simplu 
smulse…Toate acestea s-au petrecut pentru că a prezis căderea şi moartea lui Ceauşescu. 
Nu mi-e frică să spun adevărul, chiar dacă unii mai vor să ascundă acest lucru. Puteţi fi şi 
un om trimis de cei care l-au torturat şi acum vor cu orice preţ să ascundă adevărul. Eu 
spun adevărul pe faţă, pentru că mulţi îl ştiu, dar nu îl spun” (Părintele Pantelimon 
Munteanu, M-rea Ghighiu, 2007). 
Transcrierea spuselor părintelui Pantelimon Munteanu figurează ca interviu luat la M-
rea Ghighiu în toamna anului 2007 de Claudiu Târziu, directorul Revistei „Rost”. Numai 
că spusele dinspre sfârşitul interviului pe care le-am citat mai sus au dispărut ca prin 
miracol. Noroc că le citasem în articolul meu Moartea martirică a Părintelui Arsenie Boca, 
un adevăr ascuns (publicat în rev. „Argeș”, Pitești, oct. 2010 și în rev. „Asachi”, Piatra 
Neamț, Nr. 11 (247), dec. 2010, p.6 ). Difuzarea aceluiași text în mai multe reviste tipărite 
în țară este o palidă încercare de a contracara cenzurarea mea „oficială” prin omiterea 
numelui meu în căutările online de cărți la Biblioteca Națională, și de la alte biblioteci 
bucureștene, în Dicționarul presei,   în compilația scoasă de Editura Muzeului Literaturii 
Române și intitulată pompos Enciclopedia Identitătii Românesti). 
În final ar mai fi de remarcat ceva: când se îndrăzneşte a se ignora consemnul tăcerii 
asupra martirajului Părintelui Arsenie se invocă imediat „lipsa documentelor” (de 
Securitate ?) care să ateste schingiurea Părintelui de către securiști la 79 de ani, 
„subiectivitatea” martorilor care au îndrăznit să mai spună ceva, precum şi „lipsa de 
credibilitate” a mărturiei celor care au povestit ce au văzut cu ochii lor la înmormântarea 
Părintelui Arsenie Boca. 
Ca să-mi publice în octombrie 2010 acest articol despre pătimirea Sfântului Părinte o 
revista literară din Ardeal mi-a cerut “o documentaţie mai vastă” pentru că textul ar 
“conţine prea puţină documentaţie, mărturiile prezentate par subiective şi puţin 
credibile”. La astfel de observaţii oricine s-ar putea întreba: de ce o revistă de literatură la 
citirea textului meu scris în toamna anului 2010 și intitulat Moartea martirică a Părintelui 
Arsenie Boca, un adevăr ascuns la Centenarul sărbătorit la M-rea Brâncoveanudevine brusc 
preocupată de probleme juridice, precum credibilitatea martorilor, documentaţie care să 
ateste un fapt constatat după producerea sa, etc. In ce mă priveşte, răspunsul l-am aflat 
chiar în cuprinsul revistei „Discobolul” , la citirea următorului pasaj decupat de redacţie 
din lucrarea de licență a lui I. Gînscă tipărită la Teognost, Cluj, în 2002: “Se fac fel de fel 
de vorbe, aprecieri de către oameni necompetenţi, de către oameni care nu ştiu realitatea şi 
care vreau să îl pună pe Părintele în atenţia altora. Că a vorbit cu Ceauşescu, că i-a spus lui 
Ceauşescu că va muri, şi nu ştiu ce…Nu-i adevărat! Sunt nişte lucruri care nu s-au 
întâmplat şi pe care le inventează oamenii” (Teofil Părăian, rev. „Discobulul”, Alba 
Iulia, oct.-nov.-dec., 2010, p.274). 
Ca să fie repetată şi răsrepetată această variantă oficială, nimeni nu se îngrijorează 
de lipsa documentației, sau de subiectivitateaei. Si nici de lipsa de credibilitate a unei 
mărturii prezentate de acel nevăzător care acuzase pe nedrept de păcatul mândriei un om 
smerit. Chiar dacă este fără îndoială subiectivă, părerea extrem de mediatizată a 
arhimandritului Teofil Părăian este citată în mediile universitare ca singura părere 
obiectivă. 
Dacă apare cam stranie tăcerea „oficială” asupra morții martirice a Părintelui Arsenie 
Boca (probabil spre a nu se vorbi de comanda Securității care a decis „atenționarea” prin 
bătaie a bătrânului preot Galeriu în vara anului 1989, maltratarea bestială a Parintelui 
Arsenie în noiembrie 1989, și schingiuirea teologului Tudor Popescu sau a scriitorului 
Ernest Bernea la 80 de ani), încă și mai ciudată este colportarea în tot felul de volume a 
unei biografii lacunare a Părintelui Arsenie Boca unde nu se suflă nici o vorbă de moartea 
sa martirică și se „rezumă” la cele două intervale mai lungi întemniţarea și anchetarea 
unui om care la viața lui a avut doar două „pete pe haina de nuntă”, dintre care o pată i se 
ștersese chiar înainte de pătimirea fără de vină prin temnițe comuniste. „Dreptul piere și 
nimeni nu ia aminte ; se duc oamenii cinstiți și nimănui nu-i pasă că din pricina răutății a 
pierit cel drept” (Isaia 57.1, citat de arhimandrit prof. Vasile Presure). 
  
Cuvinte cheie: Isabela Vasiliu-Scraba, Părintele Arsenie Boca, Filocalia, Biserica 
Drăgănescu, M-rea Prislop, Sinaia, moarte martirică. 

După lectura acestui articol, iată e-mailul pe care mi l-a trimis profesorul Stefan 
Stoenescu din America : „E cutremurător ce scrieți [despre Moartea martirică a părintelui 
Arsenie Boca] si este pilduitoare abnegația și curajul cu care investigați pentru a respecta 
Adevărul integral, fără subterfugii și alte tertipuri reductive”. 
Si două comentarii: 
„Dumnezeu, prin rugăciunile bunului și iubitului nostru Sfânt Arsenie Boca, să vă 
ocrotească și să vă ajute să continuați a ne spune adevărul despre cel pe care cu inima, noi 
românii, îl simțim sfânt și rugător apropiat nouă („Liliana”, 29 decembrie 2014). 
„… Admir acuratețea cu care ați pus cap la cap toate datele și informațiile despre viața și 
pătimirea părintelui Arsenie Boca” (Gențiana Crăciun, 12 ianuarie 2015). 
Sursa: https://isabelavs2.wordpress.com/parintele-arsenie-boca/isabelavs-martiriul7-boca/ . 
 
